
1. Vispārīgā informācija
1.1. Iepirkuma metode – atklāts konkurss saskaņā ar Publisko iepirkumu likumu,                          (turpmāk – PIL).
1.2. Iepirkuma identifikācijas numurs – IeM VUGD 2026/36.
1.3. Pasūtītājs ir Valsts ugunsdzēsības un glābšanas dienests, (turpmāk – VUGD), reģistrācijas Nr. 90000049834, Talejas iela 1, Rīga, LV-1026.
1.4. Ieinteresētā persona organizatoriska rakstura jautājumu gadījumā var sazināties ar Valsts ugunsdzēsības un glābšanas dienesta Iepirkumu un nodrošinājuma pārvaldes Iepirkumu nodaļas juriskonsulti Anitu Nikiforovu, mobilais tālrunis: +371 25747436.
1.5. Ne pasūtītājs, ne iepirkuma komisija, (turpmāk – komisija), neuzņemas nekādu atbildību par pretendenta izmaksām piedāvājuma sagatavošanai un iesniegšanai neatkarīgi no konkursa rezultātiem. 
2. [bookmark: _Toc429993227]Informācija par iepirkuma priekšmetu
2.1. Iepirkuma priekšmets ir ugunsdzēsēju glābēju speciālo aizsargtērpu piegāde (turpmāk – Prece) saskaņā ar tehnisko specifikāciju (2.pielikums).
2.2. Iepirkuma priekšmets atbilstoši CPV klasifikatoram ir 35113400-3 (Aizsargtērpi).
2.3. Iepirkuma NUTS kods ir LV006.
2.4. Atklāts konkurss ir sadalīts divām (divām) iepirkuma priekšmeta daļās:
2.4.1. iepirkuma priekšmeta 1. daļa: “Ugunsdzēsēju aizsargķiveres pasega” (turpmāk –1.daļa);
2.4.2. [bookmark: _GoBack]iepirkuma priekšmeta 2. daļa: “Ugunsdzēsēju josta ar karabīni” (turpmāk – 2.daļa).
2.5. [bookmark: _Hlk192663050]Pretendents var iesniegt piedāvājumu par vienu vai abām iepirkuma priekšmeta daļām. Jāiesniedz pilnībā piedāvāts iepirkuma priekšmeta apjoms.
2.6. Paredzamā līgumcena: 
2.6.1. [bookmark: _Hlk192663181]1.daļā ir EUR 31 000,00 bez pievienotā vērtības nodokļa (turpmāk – PVN); 
2.6.2. 2.daļā ir EUR 20 000,00 bez PVN.
2.7. Nolikuma 2.6.apakšpunktā norādītā līgumcena ir paredzamā līgumcena, kuru plānots apgūt divu gadu periodā no līguma noslēgšanas dienas. Precīzi iegādes daudzumi ir atkarīgi no pasūtītāja pieejamajiem finanšu līdzekļiem un prioritātēm. 
2.8. Vispārīgās vienošanās (turpmāk – Vienošanās) darbības laiks ir 24 (divdesmit četri) kalendārie mēneši no Vienošanās noslēgšanas dienas vai līdz nolikuma 2.6.apakšpunktā norādītās summas sasniegšanai, atkarībā no tā kurš nosacījums iestājas pirmais.
2.9. Tehniskās specifikācijas aktualizēšanas datums: 2026.gada 15.jūnijs. 

3. [bookmark: _Toc429993228]Iepirkuma pretendents
3.1.  Par atklāta konkursa pretendentu var būt jebkura fiziska vai juridiska persona un personu apvienība jebkurā to kombinācijā, (turpmāk – pretendents), kas iesniegusi piedāvājumu atklāta konkursa nolikumā, (turpmāk – nolikums), noteiktajā kārtībā. Visiem pretendentiem konkursā piemēro vienādus noteikumus.
3.2.  Ja piedāvājumu konkursam iesniedz personu apvienība, visi apvienības dalībnieki paraksta gan pieteikumu, gan tehnisko, gan finanšu piedāvājumu. Gadījumā, ja pieteikumu, tehnisko un finanšu piedāvājumu paraksta viens no apvienības dalībniekiem, piedāvājumam jāpievieno pārējo personu apvienības dalībnieku pilnvaru oriģināli vai to apliecinātas kopijas.
3.3.   Ja piedāvājumu konkursam iesniedz personu apvienība, piedāvājumā norāda personu, kura pārstāv personu apvienību konkursā, nodrošinot konkursa ietvaros informācijas apmaiņu ar komisiju. Personu apvienības dalībnieki konkursam iesniegtajā piedāvājumā norāda arī katras personas uzņemtos pienākumus paredzamā Līguma saistību izpildē. Šo informāciju paraksta katrs personu apvienības dalībnieks.
3.4.   Ja personu apvienība tiek atzīta par konkursa uzvarētāju, personu apvienība, attiecībā uz kuru pieņemts lēmums slēgt līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu (iesniedz pasūtītājam apliecinātu sabiedrības līguma kopiju), vienojoties par apvienības dalībnieku atbildības sadalījumu.
3.5. Pretendents var balstīties uz citu uzņēmēju iespējām, tajā skaitā, lai pierādītu atbilstību konkursa nolikumā izvirzītajām kvalifikācijas prasībām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Pretendents var balstīties uz citu personu iespējām tikai tad, ja šīs personas, sniegs pakalpojumus, kuru izpildei attiecīgās spējas ir nepieciešamas. Šādā gadījumā Pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos ar Pretendentu par nepieciešamo resursu nodošanu Pretendenta rīcībā un sadarbību konkrētā iepirkuma līguma izpildei, ja konkursa rezultātā iepirkuma līguma slēgšanas tiesības tiktu piešķirtas Pretendentam.   
3.6. Apakšuzņēmēju piesaistes gadījumā pretendents norāda visus paredzamos apakšuzņēmējus, kuriem sniedzamo pakalpojumu vērtība ir EUR 10 000 (desmit tūkstoši euro) un norāda apakšuzņēmējiem izpildei nododamās līguma daļas un to apjomu EUR, kā arī iesniedz attiecīgā apakšuzņēmēja parakstītu apliecinājumu (veidlapa 4. pielikums).
4. [bookmark: _Toc429993229]Papildus informācijas saņemšana par iepirkumu
4.1. Nolikums, kā arī papildus informācija par atklātu konkursu ir pieejama Elektronisko iepirkumu sistēmas www.eis.gov.lv, (turpmāk – EIS), e-konkursu apakšsistēmā, (turpmāk – Apakšsistēma). Pasūtītāja pircēja profilā https://www.eis.gov.lv/EKEIS/Supplier/Organizer/525. 
4.2. Visu informāciju par atklāta konkursa norisi, kā arī atbildes uz ieinteresēto piegādātāju jautājumiem komisija sniedz rakstiski, iesniedzot jautājumus EIS Apakšsistēmas attiecīgā konkursa sadaļā. Ieinteresētā persona ir tiesīga papildus informāciju pieprasīt ārpus EIS Apakšsistēmas, elektroniski nosūtot uz e-pastu: iepirkumi@vugd.gov.lv,  tikai tādā gadījumā, ja EIS Apakšsistēmā ir radušies darbības traucējumi, par kuriem informācija ir pieejama EIS.
4.3. Ja ieinteresētā persona ir laikus pieprasījusi papildus informāciju par atklātu konkursu, komisija atbildi tai sniedz rakstiskā veidā 5 (piecu) darba dienu laikā no jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām, ievietojot sniegto atbildi EIS Apakšsistēmas attiecīgajā konkursa sadaļā. Par jautājuma saņemšanas dienu uzskata dienu, kad jautājumi iesniegti EIS Apakšsistēmas attiecīgā konkursa sadaļā, ja jautājumi ir nosūtīti ārpus VUGD noteiktā darba laika par saņemšanas dienu uzskata nākamo darba dienu.
4.4. Ja ieinteresētā persona ir pieprasījusi papildu informāciju, neievērojot nolikuma 4.3.apakšpunktā noteiktos termiņus, komisijai ir tiesības atbildi nesniegt.
4.5. Ja piegādātājs pieprasa izsniegt iepirkuma procedūras dokumentus drukātā veidā, Pasūtītājs tos izsniedz piegādātājam 3 (trīs) darba dienu laikā pēc tam, kad saņemts šo dokumentu pieprasījums, ievērojot nosacījumus, ka dokumentu pieprasījums iesniegts laikus pirms piedāvājumu iesniegšanas termiņa.
4.6. Ieinteresētā persona jautājumus par nolikumu uzdod rakstiskā veidā, iesniedzot jautājumus EIS Apakšsistēmas attiecīgā konkursa sadaļā. 
4.7. Uz informācijas pieprasījumiem un jautājumiem obligāti jābūt norādei: Atklātam konkursam “Ugunsdzēsēju glābēju individuālo aizsardzības un speciālo līdzekļu piegāde (uz diviem gadiem)” (iepirkuma identifikācijas numurs: IeM VUGD 2026/36).
4.8. Mutvārdos sniegtā informācija iepirkuma procedūras ietvaros nav saistoša, bet tā var būt precizējošs informācijas avots.
5. [bookmark: _Toc429993230]Piedāvājuma iesniegšanas un atvēršanas vieta, datums, laiks un kārtība
5.1. Pretendents piedāvājumu iesniedz līdz EIS Apakšsistēmā noteiktajam termiņam. Ārpus EIS Apakšsistēmas iesniegtie piedāvājumi tiks atzīti par neatbilstošiem nolikuma prasībām, netiks vērtēti un tiks neatvērti atgriezti atpakaļ iesniedzējam. 
5.2. Piedāvājumu atvēršana notiek EIS Apakšsistēmā noteiktajā termiņā. Komisija iesniegtos piedāvājumus atver vienlaikus.    
5.3. Piedāvājuma atvēršanas sanāksmes protokolā tiek norādīta Ministru kabineta 2017.gada 28. februāra noteikumu Nr. 107 “Iepirkuma procedūru un metu konkursu norises kārtība” 15.punktā noteiktā informācija – pretendenti, piedāvājumu iesniegšanas datums, laiks un piedāvātās cenas vai izmaksas.  
5.4. Kad visi piedāvājumi atvērti, piedāvājumu atvēršanas sanāksmi slēdz.
5.5. Ja pretendents pieprasa, komisija 3 (trīs) darba dienu laikā pēc piedāvājumu atvēršanas sanāksmes izsniedz pretendentam piedāvājumu atvēršanas sanāksmes protokola kopiju.
5.6. Piedāvājumu noformējuma atbilstības, pretendentu atlasi, tehnisko un finanšu piedāvājumu atbilstības pārbaudi un saimnieciski visizdevīgākā piedāvājuma noteikšanu komisija veic slēgtā sēdē. 
5.7. Gadījumā, ja piedāvājumu atvēršanas sanāksmes laikā pasūtītājam radīsies tehniskas problēmas, ko nav bijis iespējams paredzēt un ko nevar novērst īsā laikā (piemēram, interneta darbības traucējumi, datortehnikas bojājumi u.c.), piedāvājumu atvēršanas sanāksme tiks pārcelta uz citu laiku, par ko tiks informēti visi piedāvājumu atvēršanas sanāksmes dalībnieki. Informācija par jauno piedāvājumu atvēršanas sanāksmes laiku tiks publicēta arī EIS Apakšsistēmā attiecīgā konkursa sadaļā.
5.8. Ja EIS Apakšsistēmā konstatēti darbības traucējumi, kuru dēļ nav bijis iespējams iesniegt piedāvājumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu iesniegšanas termiņa beigām, piedāvājumu iesniegšanas termiņš pēc EIS Apakšsistēmas darbības atjaunošanas tiks pārcelts par vienu darba dienu. EIS Apakšsistēmas darbības atjaunošanas dienā tajā tiks ievietots paziņojums par sistēmas darbības traucējumiem un tiks norādīti iepirkumi, kuru termiņi pārcelti.  
     
6. [bookmark: _Toc429993231]Informācija par piedāvājuma noformēšanu un iesniedzamajiem dokumentiem
6.1. Piedāvājums jāsagatavo iesniegšanai elektroniski EIS Apakšsistēmā, ievērojot šādas pretendenta izvēles iespējas:
6.1.1. izmantojot Apakšsistēmas piedāvātos rīkus, aizpildot minētās sistēmas Apakšsistēmā konkursa sadaļā ievietotās formas;
6.1.2. elektroniski aizpildāmos dokumentus elektroniski sagatavojot ārpus Apakšsistēmas un pievienojot atbilstošajām prasībām (pretendents ir atbildīgs par aizpildāmo formu atbilstību dokumentācijas prasībām un formu paraugiem);
6.1.3. elektroniski sagatavoto piedāvājumu šifrējot ārpus Apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām). Šādā gadījumā pretendentam ne vēlāk kā 15 (piecpadsmit) minūšu laikā pēc piedāvājumu iesniegšanas termiņa beigām jāiesniedz elektroniskā atslēga ar paroli šifrētā dokumenta atvēršanai.
6.2.  Sagatavojot piedāvājumu, pretendents ievēro, ka:
6.2.1. pretendenta aizpildāmie piedāvājuma dokumenti saskaņā ar Apakšsistēmā konkursa profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā konkursa profila sadaļā. Atsauksmes u.c. dokumentus, kas nav jāaizpilda atbilstoši Apakšsistēmā konkursa profilam pievienotajām dokumentu veidnēm, pretendents ir tiesīgs iesniegt .pdf formātā;
6.2.2. piedāvājums jāsagatavo tā, lai nekādā veidā nebūtu apdraudēta Apakšsistēmas darbība un nebūtu ierobežota piekļuve piedāvājumā ietvertai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Gadījumā, ja piedāvājums saturēs kādu no šajā apakšpunktā noteiktajiem riskiem, tas netiks izskatīts;
6.2.3. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu.
6.3. Piedāvājuma dokumenti jāparaksta pretendenta pārstāvim (-jiem) ar pārstāvības tiesībām vai tā pilnvarotai (-ām) personai (-ām). Gadījumā, ja pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (-u) pārstāvības (paraksta) tiesības.
6.4. Piedāvājumu sagatavo latviešu valodā. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”.
6.5. Pretendents apliecina[footnoteRef:1] iesniegto dokumentu kopiju pareizību atbilstoši Ministru kabineta 2018.gada 4.septembra noteikumiem Nr. 558 “Dokumentu izstrādāšanas un noformēšanas kārtība”.  [1:  Atbilstoši Dokumentu juridiskā spēka likuma 6.panta 5.1 daļas noteikumiem fiziskā persona un organizācija var apliecināt dokumentu atvasinājumu kopumu ar vienu apliecinājumu.] 

6.6. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
6.7. Ja Pasūtītājam rodas šaubas par iesniegtā dokumenta kopijas autentiskumu, tad saskaņā ar PIL 41.panta piekto daļu pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
6.8. Pretendenta piedāvājums sastāv no šādiem dokumentiem:
6.8.1. pretendenta pieteikums, kas noformēts atbilstoši nolikuma 1.pielikumā pievienotajam paraugam;
6.8.2. nolikuma 7.punktā norādītajiem, pretendentu atlasei iesniedzamajiem dokumentiem;
6.8.3. pretendenta tehniskais piedāvājums, atbilstoši nolikuma 8.punktam;
6.8.4. pretendenta finanšu piedāvājums, atbilstoši nolikuma 9.punktam.
6.9. Pretendents līdz piedāvājumu iesniegšanas termiņa beigām var rakstiski grozīt vai atsaukt iesniegto piedāvājumu, izmantojot EIS pieejamos rīkus:
6.9.1. piedāvājuma grozījuma gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis;
6.9.2. piedāvājuma atsaukšanas gadījumā pretendents tiek izslēgts no tālākās dalības konkursā.
6.10. Iesniegto piedāvājumu dokumentu grozījumi un papildināšana pēc piedāvājumu iesniegšanas termiņa beigām un to atvēršanas uzsākšanas nav pieļaujama.

7. [bookmark: _Toc429993232]Pretendentu atlasei iesniedzamie dokumenti
7.1. Pretendentu atlases nosacījumi ir obligāti visiem pretendentiem, kas vēlas iegūt tiesības slēgt Līgumu. Iesniedzot nolikuma 7.punktā pieprasīto dokumentu, pretendents apliecina, ka tā kvalifikācija ir pietiekama Līguma izpildei.
7.2. Pretendenta pieteikums (1.pielikums).
7.3. [bookmark: _Ref375002371]Ārvalstu pretendents iesniedz: komercdarbību reģistrējošas institūcijas ārvalstī, kur pretendents reģistrēts, izdotas un spēkā esošas reģistrācijas apliecības vai līdzvērtīga dokumenta kopiju.
7.4. [bookmark: _Hlk199322144]Pretendentam saskaņā ar PIL 49. panta pirmo daļu ir tiesības iesniegt Eiropas vienoto iepirkuma procedūras dokumentu (turpmāk – EVIPD), kā sākotnējo pierādījumu nolikuma 11. punktā noteikto atlases prasību atbilstībai. Eiropas vienotā iepirkuma procedūras dokumenta veidlapu pretendents aizpilda izmantojot tiešsaistes pakalpojumu, kas pieejams: http://espd.eis.gov.lv/. EVIPD veidlapā obligāti jāaizpilda I–IV daļa.
7.4.1. EVIPD iesniedz par katru no šādām minētajām personām:
7.4.1.1. piedāvājumu iesniegušo pretendentu (tostarp par katru piegādātāju apvienības dalībnieku atsevišķi);
7.4.1.2. pretendenta norādīto apakšuzņēmēju, kura sniegto pakalpojumu vērtība ir vismaz EUR 10000 (desmit tūkstoši euro);
7.4.1.3. pretendenta norādīto personu, uz kuras iespējām pretendents balstās, lai apliecinātu, ka tā kvalifikācija ir atbilstoša nolikumā noteiktajām prasībām.
7.4.2. Pretendentam ir tiesības iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
7.4.3. Ja komisija pieņēmusi lēmumu par līguma slēgšanas tiesību piešķiršanu pretendentam, kurš kā sākotnējo pierādījumu atbilstībai nolikuma 12. punktā noteiktajām atlases prasībām iesniedzis EVIPD, pretendentam 3 (trīs) darba dienu laikā pēc komisijas pieprasījuma nosūtīšanas jāiesniedz nolikumā 7. punktā minētie kvalifikāciju apliecinošie dokumenti. Ja pieprasītie dokumenti nav iesniegti noteiktajā termiņā vai tie neatbilst EVIPD veidlapā norādītajai informācijai vai nolikuma 12. punktā noteiktajām prasībām, pretendents tiek izslēgts no turpmākās dalības konkursā. 
7.5. Visiem personu apvienības dalībniekiem jāiesniedz nolikuma 7.2. - 7.6. apakšpunktā pieprasītais dokuments atkarībā no līdzdalības piedāvājumā un paredzamā līguma izpildē.
7.6. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
8. [bookmark: _Toc429993233]Tehniskais piedāvājums
8.1. Pretendents nedrīkst iesniegt tehniskā piedāvājuma variantus.
8.2. Pretendents kopā ar tehnisko piedāvājumu iesniedz preces izgatavotāja apliecinājumu par atbilstību tehniskajā specifikācijā norādītā standarta un normatīvo aktu prasībām, pievienojot sertifikāta un sertificētas laboratorijas izsniegta testēšanas pārskata kopijas.
8.3. Pretendents iesniedz tehnisko specifikāciju un tehnisko piedāvājumu (2.pielikums). Informāciju jānorāda tādā veidā, lai komisijai neapšaubāmi saprotams, kādā veidā pretendents nodrošinās tehniskās specifikācijas prasību izpildi. Tehnisko specifikāciju un tehnisko piedāvājumu Pretendents sagatavo atbilstoši nolikuma 2.pielikuma veidlapai. 
8.4. Piedāvājumam var pievienot bukletus, prospektus, brošūras un citus materiālus, kas precizē tehnisko informāciju un sniedz vizuālo priekšstatu par piedāvāto preču atbilstību prasībām.
8.5. Tehniskajā specifikācijā tiek noteiktas minimālās nepieciešamās prasības.
8.6. Visiem standartiem, kas norādīti tehniskajā specifikācijā pretendents var piedāvāt ekvivalentu standartu. Gadījumā, ja tiek piedāvāts ekvivalents standarts, pretendents iesniedz dokumentus, kas apliecina, ka standarts ir ekvivalents.
9. [bookmark: _Toc429993234]Finanšu piedāvājums
9.1. Pretendents nedrīkst iesniegt Finanšu piedāvājuma variantus.
9.2. Finanšu piedāvājumā pretendents norāda cenu par precēm, ievērojot šādus nosacījumus:
9.2.1. preces cenā ir ietvertas visas izmaksas, kas saistītas ar pasūtītāja izstrādātajai tehniskajai specifikācijai atbilstošas preces izgatavošanu, piegādi nolikumā noteiktajā adresē, kā arī ar līguma saistību izpildi, ņemot vērā Līguma projektā noteiktos izpildītāja pienākumus, tajā skaitā arī nodokļi un nodevas, izņemot PVN;
9.2.2. preces cenā ir ietvertas materiālu izmaksas, piegādes izmaksas, nepieciešamo palīgmateriālu izmaksas, tehnikas un dažāda aprīkojuma izmantošanas izmaksas, kā arī ar preces kvalitātes un garantijas nodrošināšanu saistītās izmaksas;
9.2.3. preces vienības maksimālā cena ir fiksēta uz visu Līguma darbības laiku un nevar tikt palielināta;
9.2.4. preces cenā ir ietverti arī tādi riski kā likumdošanas izmaiņu risks, preces pašizmaksas (tajā skaitā arī materiālu, darbaspēka) sadārdzinājuma risks;
9.2.5. preces vienības izcenojumos nav  pieļaujama nulles vērtības norādīšana.
9.3. Pretendents sagatavo un iesniedz Finanšu piedāvājumu atbilstoši konkursa nolikuma 3.pielikuma veidlapai.
9.4. [bookmark: _Toc429993238]Finanšu piedāvājumā cenas norāda euro bez PVN ar precizitāti līdz 2 (divām) zīmēm aiz komata.
10. [bookmark: _Toc429993235]Piedāvājuma noformējuma atbilstības pārbaude
10.1. Komisija veic piedāvājumu pārbaudi slēgtā sēdē, kuras laikā komisija pārbauda piedāvājumu atbilstību nolikumā noteiktajām prasībām.
10.2. Komisija izskata katra pretendenta piedāvājuma atbilstību nolikuma prasībām un pieņem lēmumu par tālāku piedāvājuma izskatīšanu.
10.3. Komisija noraida pretendenta piedāvājumu kā neatbilstošu noformējuma prasībām, ja nav iesniegta kāda no nolikuma 6.8. apakšpunktā piedāvājuma sastāvdaļām, ja konstatētās neatbilstības ir būtiskas, apgrūtina piedāvājumu tālāku izskatīšanu vai rada pamatotas šaubas par iesniegto piedāvājuma dokumentu kā vienota kopuma saglabāšanu. 
11. Piedāvājuma vērtēšanas pamatnoteikumi
11.1. Piedāvājumu noformējuma atbilstības, pretendentu atlasi, tehnisko un finanšu piedāvājumu atbilstības pārbaudi un saimnieciski visizdevīgākā piedāvājuma noteikšanu komisija veic slēgtā sēdē.
11.2. Komisija, lietderības apsvērumu dēļ, ir tiesīga noteikt citu piedāvājumu vērtēšanas kārtību, nekā tas ir noteikts iepirkuma nolikumā.
11.3. Komisija izskata Pretendenta piedāvājuma atbilstību nolikuma prasībām un pieņem lēmumu par tālāku piedāvājuma vērtēšanu.
11.4. Komisija sākotnēji izvērtē visu pretendentu iesniegtos finanšu piedāvājumus.
11.5. Komisija tehniskā piedāvājuma un atlases prasību pārbaudi veic tikai tam pretendentam, kura piedāvājums ir saimnieciski visizdevīgākais piedāvājuma ar zemāko piedāvāto cenu.
11.6. Ja nolikuma 11.5. apakšpunktā minētā Pretendenta piedāvājums kādā vērtēšanas posmā neatbilst nolikumā izvirzītajām prasībām, tad komisija vērtē nākamo saimnieciski visizdevīgāko piedāvājumu ar zemāko piedāvāto cenu.
12. [bookmark: _Toc429993236]Pretendenta atlases  
12.1. [bookmark: _Ref375044165]Pretendentu atlases nosacījumi ir obligāti visiem pretendentiem, kuri vēlas iegūt tiesības slēgt Vienošanās.
12.2. Uz pretendentu neattiecas: 
12.3. Pretendenta kvalifikācijai jāatbilst šādiem nosacījumiem:
12.3.1. Pretendentam ir juridiskā tiesībspēja slēgt Līgumu;
12.4. Izskatot pretendenta iesniegtos dokumentus un publiskajos reģistros pieejamo informāciju, komisija pieņem lēmumu, vai tas atbilst nolikuma 12.punktā izvirzītajām pretendentu atlases prasībām.
12.5. Komisija pretendenta kvalifikāciju var atzīt par neatbilstošu, ja:
12.5.1. pretendents nav iesniedzis visus nolikuma 7.punktā pieprasītos dokumentus;
12.5.2. informācija publiskajos reģistros vai kāds no iesniegtajiem dokumentiem neapliecina pretendenta atbilstību nolikuma 12.punktā izvirzītajiem pretendenta atlases nosacījumiem;
12.5.3. pretendents ir sniedzis nepatiesu informāciju, lai apliecinātu atbilstību nolikumā noteiktajām pretendentu kvalifikācijas prasībām, vai vispār nav sniedzis pieprasīto informāciju.
13. [bookmark: _Toc429993237]Tehniskā piedāvājuma vērtēšana
13.1. Pirms finanšu piedāvājumu vērtēšanas komisija pārbauda, vai pretendenta tehniskais piedāvājums atbilst tehniskās specifikācijas prasībām. Ja pretendenta tehniskais piedāvājums neatbilst tehniskajai specifikācijai, komisija tālāk šo piedāvājumu nevērtē.
13.2. Ja komisija konstatē, ka pretendenta tehniskais piedāvājums neatbilst tehniskajai specifikācijai, komisija tālāk šo piedāvājumu nevērtē.
13.3. Par vērtēšanas kritērijiem, kuri sakrīt ar tehniskajā specifikācijā noteiktajām prasībām tiek piešķirti punkti un pretendenti netiks izslēgti no dalības konkursā, ja iesniegtais paraugs atbildīs nolikuma 14. punktā norādītajos vērtēšanas kritērijos noteiktajām prasībām.  
13.4. Komisija pieņem lēmumu par katra pretendenta tehniskā piedāvājuma atbilstību nolikuma prasībām.
14. Finanšu piedāvājuma vērtēšana
14.1. Komisija vērtē tikai tos piedāvājumus, kas nav noraidīti iepriekšējā izskatīšanā.
14.2. Komisija pārbauda, vai:
14.2.1. finanšu piedāvājumā nav aritmētiskās kļūdas;
14.2.2. finanšu piedāvājums nav nepamatoti lēts;
14.2.3. finanšu piedāvājums ir noformēts atbilstoši nolikuma prasībām. 
14.3. [bookmark: _Ref464389882]Ja komisija konstatē aritmētisko kļūdu finanšu piedāvājumā, tā labo šo kļūdu atbilstoši nolikuma 3.pielikumā noteiktajam. Par veikto labojumu finanšu piedāvājumā, komisija informē pretendentu, kura piedāvājumā ir labota aritmētiskā kļūda.
14.4. Komisija par saimnieciski visizdevīgāko piedāvājumu atzīs to pretendentu iesniegto piedāvājumu, kurš būs saimnieciski visizdevīgākais ar zemāko piedāvāto cenu, katrā daļā atsevišķi. 
14.5. Gadījumā, ja pirms tam, kad pieņemts lēmums par līguma slēgšanas tiesību piešķiršanu, komisija konstatē, ka vismaz 2 (divu) piedāvājumu cena ir vienāda, komisija izvēlēsies piedāvājumu, kura tehniskajā specifikācijā un tehniskajā piedāvājumā (2. pielikums) noteikts īsāks Preces piegādes termiņš.
14.6. Gadījumā, ja komisija konstatē, ka vismaz 2 (divi) pretendenti  piedāvā tehniskajā specifikācijā un tehniskajā piedāvājumā (2. pielikums) vienādu Preces piegādes termiņu, tad komisija rīkos izlozi, pieaicinot Pretendentu pārstāvjus, kuru tehniskajā specifikācijā un tehniskajā piedāvājumā (2. pielikums) būs vienāds Preces piegādes termiņš. Ja Pretendentu pārstāvji pēc uzaicinājuma neieradīsies piedalīties izlozes norisē, komisija veiks izlozi bez Pretendentu pārstāvju klātbūtnes.

15. [bookmark: _Toc429993240][bookmark: _Ref375045738]Lēmuma pieņemšana
15.1. [bookmark: _Toc429993241]Komisija, pēc piedāvājumu izvērtēšanas, pārbauda Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punkta izslēgšanas iemeslu  esamību attiecībā uz pretendentu. Ja, veicot pārbaudi, Komisija konstatē Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktos noteiktos izslēgšanas gadījumus, tā rīkojas atbilstoši Publisko iepirkumu likuma 42. panta un Publisko iepirkumu likuma 43. panta noteiktajā kārtībā. 
15.2. Ja pretendents atbilstoši PIL 43.pantā noteiktajam nav atjaunojis uzticamību Pasūtītājs izslēdz pretendentu no tālākas dalības konkursā.
15.3. Komisija pēc piedāvājumu izvērtēšanas un pirms lēmuma pieņemšanas, ar kuru tiek noteikts uzvarētājs un piešķirtas Līguma slēgšanas tiesības pārbauda vai attiecībā uz Starptautisko un Latvijas Republikas nacionālo sankciju likuma 11.1 pantā norādītajām personām nav piemērotas Starptautisko un Latvijas Republikas nacionālo sankciju likuma 11.1 pantā noteiktās sankcijas. Ja šajā punktā minētajām personām ir piemērotas šajā punktā minētās sankcijas un ja tas kavēs līguma izpildi, komisija pieņem lēmumu izslēgt pretendentu no dalības iepirkuma procedūrā.
15.4. Komisija pēc nolikuma 15.1. un 15.3. apakšpunktā minētās pārbaudes pieņem lēmumu par līguma slēgšanu.
15.5.  Pasūtītājs var jebkurā brīdī pārtraukt konkursu, ja tam ir objektīvs pamatojums.
15.6.  Komisija 3 (trīs) darba dienu laikā pēc lēmuma par līguma slēgšanu pieņemšanas vienlaikus (t.i. vienā dienā) informē visus pretendentus par pieņemto lēmumu par iepirkuma procedūras rezultātu.

16. Pretendenta tiesības un pienākumi
16.1. Piedalīšanās iepirkuma procedūrā ir pretendentu brīvas gribas izpausme. Iesniedzot savu piedāvājumu dalībai iepirkuma procedūrā, pretendents visā pilnībā pieņem un ir gatavs pildīt visas nolikuma prasības, kā arī normatīvajos aktos paredzētās normas. Ja pretendenta piedāvājums vai tā daļa būs pretrunā ar nolikumu, tā netiks akceptēta un var būt par iemeslu piedāvājuma noraidīšanai.
16.2. Pretendentam ir rūpīgi jāizskata un jārespektē visi norādījumi, formas, noteikumi un specifikācijas, kas iekļauti nolikumā. Gadījumā, ja pretendents konstatē pretrunas starp kādām nolikuma daļām vai kāda no nolikuma daļām viņam nav skaidra, pretendentam ir jāprasa skaidrojums no komisijas.
16.3. Pretendentam ir pilnībā jāsedz piedāvājuma sagatavošanas un iesniegšanas izmaksas.
16.4. [bookmark: _Ref135537314]Pretendentam ir tiesības iesniegt sūdzības par komisijas darbību, tajā skaitā par apstiprināto nolikumu, kā arī pārsūdzēt tās pieņemto lēmumu PIL noteiktajā kārtībā.
16.5. Pretendents atbildi uz komisijas papildus informācijas pieprasījumu sniedz norādītajā termiņā un veidā.
17. [bookmark: _Toc429993242]Informācija par Vienošanos
17.1. Pretendents, kura piedāvājums tiks atzīts par saimnieciski visizdevīgāko (konkursa uzvarētāji) katrā iepirkuma priekšmeta daļā atsevišķi, iegūst tiesības slēgt Vienošanās par konkursa iepirkuma priekšmeta piegādi.
17.2. Vienošanās pasūtītājs noslēdz, pamatojoties uz konkursa nolikumu un pretendenta piedāvājumu.
17.3. Pasūtītājs Vienošanās ar konkursa uzvarētājiem noslēdz ne agrāk kā nākamajā darba dienā pēc PIL noteiktā nogaidīšanas termiņa beigām. 
17.4. Ja Pretendents atsakās slēgt Vienošanos ar Pasūtītāju vai nenoslēdz to 10 (desmit) darba dienu laikā pēc Vienošanās projekta nosūtīšanas, komisija var pieņem lēmumu slēgt Vienošanos ar nākamo Pretendentu, kurš piedāvājis nākošo saimnieciski visizdevīgāko piedāvājumu. Ja pieņemts lēmums slēgt Vienošanos ar nākamo Pretendentu, kurš piedāvājis nākošo saimnieciski visizdevīgāko piedāvājumu, bet tas atsakās Vienošanos slēgt, komisija slēdz vienošanos ar nākamo izraudzīto pretendentu. Ja izraudzītais pretendents atsakās slēgt Vienošanos, tad komisija pieņem lēmumu pārtraukt konkursu, neizvēloties nevienu piedāvājumu.
17.5. Vienošanās projekts ir nolikuma neatņemama sastāvdaļa.
18. Personas datu apstrāde
Pasūtītājs apņemas ievērot personu datu aizsardzības normatīvo aktu prasības, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).

  						     			1.pielikums
Atklātā konkursa nolikumam
PRETENDENTA PIETEIKUMS
<Sagatavošanas vieta>					    <Sagatavošanas datums>
	Pretendenta nosaukums:
	 

	Reģistrācijas numurs:
	

	Juridiskā adrese:
	

	Pasta adrese:
	

	Tālruņa numurs:
	

	E-pasta adrese (oficiālais pretendenta saziņas                           e-pasts):
	

	E-adrese*
	

	Bankas nosaukums:
	

	Bankas kods:
	

	Konta numurs:
	

	Kontaktpersonas vārds, uzvārds, ieņemamais amats:
	

	Kontaktpersonas tālruņa numurs:
	

	Kontaktpersonas e-pasta adrese:
	

	Pretendents norāda vai uzņēmums atbilst mikro, mazā vai vidējā uzņēmuma statusam (MVU)* 
	Pretendents atbilst mikro uzņēmuma statusam ☐
Pretendents atbilst mazā uzņēmuma statusam ☐
Pretendents atbilst vidējā uzņēmuma statusam ☐


* Skatīt Iepirkumu uzraudzības biroja skaidrojumu par mikro, mazajiem un vidējiem uzņēmumiem (https://www.iub.gov.lv/lv/skaidrojums-mikro-mazie-un-videjie-uznemumi-mvu).
Iesniedzam savu piedāvājumu atklātam konkursam “Ugunsdzēsēju glābēju individuālo aizsardzības un speciālo līdzekļu piegāde (uz diviem gadiem)” (iepirkuma identifikācijas numurs: IeM VUGD 2026/36).
Iesniedzot šo pieteikumu, apliecinām, ka:
1. ņemot vērā paredzamās saistības, kuras izriet no mūsu iesniegtā piedāvājuma, esam reģistrēti, licencēti un/vai sertificēti atbilstoši attiecīgās valsts normatīvo aktu prasībām;
2. uz pretendentu neattiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie izslēgšanas nosacījumi;
3. esam iepazinušies ar atklātā konkursa nolikumu un piekrītam visiem tā noteikumiem;
4. uz pretendentu neattiecas  Padomes Regulas (ES) Nr. 833/2014 (2014. gada 31. jūlijs) 5. k. panta 1. punktā noteiktais, proti, pretendents (tai skaitā pretendenta apakšuzņēmējs/-i) nav: 
a) Krievijas valstspiederīgais, fiziska persona, kas uzturas Krievijā, vai juridiska persona, vienība vai struktūra, kura iedibināta Krievijā;
b) juridiska persona, vienība vai struktūra, kuras īpašumtiesības vairāk nekā 50% apmērā tieši vai netieši pieder šī punkta a) apakšpunktā minētajai vienībai; 
c) fiziska vai juridiska persona, vienība vai struktūra, kas darbojas a) vai b) apakšpunktā minētās vienības vārdā vai saskaņā ar tās norādēm, tostarp, ja uz tiem attiecas vairāk nekā 10 % no Līguma vērtības, apakšuzņēmēji, piegādātāji vai vienības, uz kuru spējām paļaujas publiskā iepirkuma direktīvu nozīmē;
5. piedāvājumā sniegtā informācija ir patiesa.
Mēs saprotam, ka komisija ir tiesīga pieņemt vai noraidīt jebkuru piedāvājumu, kuru saņems, ja tas neatbilst atklātā konkursa nolikumam vai netiek atzīts par saimnieciski visizdevīgāko piedāvājumu. Mēs apņemamies, pasūtījuma piešķiršanas gadījumā, izpildīt Līguma nosacījumus.

[bookmark: _Hlk215567901]  2.pielikums
Atklātā konkursa nolikumam
 

TEHNISKĀ SPECIFIKĀCIJA UN TEHNISKAIS PIEDĀVĀJUMS

Iepirkuma priekšmeta 1. daļa: “Ugunsdzēsēju aizsargķiveres pasega”

	Nr.
p.k.
	Parametrs
	Tehniskās prasības
	Pretendenta piedāvājums

	1.
	Pretendents norāda ugunsdzēsēju aizsargķiveres pasegas ražotāju un modeli.
	

	2.
	Normatīvie akti, kuriem precei jāatbilst:
	2016.gada 9.marta EIROPAS PARLAMENTA UN PADOMES REGULA 2016/425 par individuālajiem aizsardzības līdzekļiem un ar ko atceļ Padomes Direktīvu 89/686/EEK; 
Latvijas standarts LVS EN 13911:2017   “Ugunsdzēsēju aizsargapģērbs. Prasības un testa metodes ugunsdzēsēju kapucēm” vai ekvivalents; 
Latvijas standarts LVS EN 13688 “Ugunsdzēsēju aizsargapģērbs. Visparīgās prasības” vai ekvivalents.
	 

	Vispārējais apraksts:

	3.
	Pielietojums
	Ķiveres pasega paredzēta, lai nodrošinātu ugunsdzēsēja galvas un kakla aizsardzību pret bīstamiem un kaitīgiem apkārtējās vides faktoriem, dzēšot ugunsgrēkus un veicot glābšanas darbus, kā arī pret nelabvēlīgiem klimatiskajiem apstākļiem, nesamazinot redzamības lauku un netraucējot elpošanai, ļaujot izmantot aizsargķiveres brilles un sakaru iekārtas.
	 

	4.
	Konstrukcija:
	Ķiveres pasega tiek veidota cilvēka galvas formā. Sejas daļā noapaļotas formas izgriezums ar elastīgu izgriezuma malas apstrādi. Pasega sastāv no divām kārtām (slāņiem). Viena izmēra. Izgriezuma formai jānodrošina sejas un galvas aizsardzība ugunsdzēsēju elpošanas aparāta sejas maskas izmantošanas laikā.
 

	 

	5.
	Materiāls:

	5.1.
	Virsējai kārtai (slānim)
	Virsējam slānim jābūt izgatavotam no termoizturīgas trikotāžas, piemēram, Nomex vai ekvivalenta materiāla.
	 

	5.2.
	Iekšējai kārtai (slānim)
	Iekšējais slānis no materiāla, kas nodrošina higiēnas un ekspluatācijas prasības (piem, viskoze, kokvilna).
	 

	6.
	Svars
	Ne vairāk kā 350 g.
	 

	7.
	Krāsa
	Pasegām jābūt melnā vai tumši zilā krāsā.
	  

	8.
	Marķējums
	Jābūt CE marķējumam.
	 

	9.
	Papildus zīmes (etiķetes)
	Izstrādājuma kopšanas zīme, izstrādājuma sastāva zīme.
	 

	10.
	Iesaiņojums
	Katrs no izstrādājumiem atsevišķā iepakojumā.
	 

	11.
	Garantija
	Ne mazāk kā 24 mēneši no piegādes brīža.
	 

	12.
	Lietošanas un kopšanas instrukcija
	Instrukcija ir detalizēta latviešu valodā par pielietošanu un nepieciešamo kopšanu. Instrukcija pievienota katras atsevišķas preces iepakojumā.
	

	13.
	Informatīvais attēls
	[image: ]
	

	14.
	Piegādes termiņš
	ne vairāk kā 90 dienas no pasūtījuma vai līguma parakstīšanas dienas.
	

	15.
	Piegādes adrese
	Lignuma iela 4A, Rīga.
	

	16.
	Piegādes prasības
	Precei jābūt jaunai, nelietotai, pārbaudītai un darba kārtībā, izgatavošanas gads - ne agrāk kā viens gads no pasūtīšanas brīža.
	

	17.
	Minimālais pasūtījuma daudzums
	Pretendents nevar noteikt minimālo pasūtījuma daudzumu.








Iepirkuma priekšmeta 2. daļa: “Ugunsdzēsēju josta ar karabīni”
	Nr.
p.k.
	Parametrs
	Tehniskās prasības
	Pretendenta piedāvājums

	1.
	Normatīvie akti, kuriem precei jāatbilst:
	2016.gada 9.marta EIROPAS PARLAMENTA UN PADOMES REGULA 2016/425 par individuālajiem aizsardzības līdzekļiem un ar ko atceļ Padomes Direktīvu 89/686/EEK; 
Latvijas standarti:
LVS EN 358:2019 “Individuālie aizsardzības līdzekļi darba pozīcijas nodrošināšanai un kritiena novēršanai no augstuma. Jostas un saites darba pozīcijas nodrošināšanai vai kustības ierobežošanai” vai ekvivalents; 
LVS EN 362:2005 “Individuālās aizsardzības ierīces kritienu novēršanai no augstuma – Savienotāji” vai ekvivalents; 
LVS EN 365+AC:2020 “Individuālie aizsardzības līdzekļi kritienu novēršanai no augstuma. Vispārējas prasības lietošanas, apkopes, periodiskās pārbaudes, remonta, marķēšanas un iesaiņošanas instrukcijām” vai ekvivalents.
	 

	Vispārējais apraksts:

	2.
	Pielietojums:
	Ugunsdzēsēja josta, kas aprīkota ar speciālu drošības sistēmu, paredzēta ugunsdzēsēju darba drošības nodrošināšanai augstumā un agresīvā vidē. 
	 

	3.
	Pielietošanas temperatūras diapazons 
	vismaz no -20 ºC līdz +150 ºC.
	 

	4.
	Konstrukcija
	Josta ar piestiprinātu drošības sistēmu (“štropi” vai tam paredzēta materiāla striķi apvalkā ar piestiprinātu karabīni), uz jostas paredzēta ierīces karabīnes stiprināšanai. Jostas aizdare izvietota divās rindās. Paredzēt jostas garuma regulēšanas iespēju. Paredzēta vieta ugunsdzēsības cirvja, maksts stiprināšanai.
	 

	5.
	Materiāls
	Izturīgs pret tūlītēju aizdegšanos paaugstinātas temperatūras iedarbībā. Nodilumizturīgs. Pie apkārtējas vides temperatūras  +150 ºC noturība vismaz 3 min. Ūdens izturība vismaz 1 stunda. Atklātas uguns noturība vismaz 15 sekundes.
	 

	6.
	Jostas platums
	Robežās no 80 mm līdz 85 mm.
	 

	7.
	Jostas garums
	Ugunsdzēsības jostām jābūt pieejamām šādos izmēros vai ekvivalentos izmēros, nodrošinot vidukļa apkārtmēra regulēšanas diapazonu ar pieļaujamo novirzi +/- 3 cm no norādītajām vērtībām:
- S – vidukļa apkārtmēram no 76 cm līdz 94 cm;
- M–XL – vidukļa apkārtmēram no 86 cm līdz 106 cm;
- XXL – vidukļa apkārtmēram no 98 cm līdz 116 cm;
- XXXL – vidukļa apkārtmēram no 113 cm līdz 130 cm.
	 

	8.
	Jostas svars ar karabīni
	Ne vairāk kā 1600 g.
	 

	9.
	Jostas aizdares sprādze
	Ar divrindu aizdari.
	 

	10.
	Speciālā drošības sistēma
	“Štrope” vai tam paredzēta materiāla striķi apvalkā ar piestiprinātu karabīni, garums bez karabīnes 70-75 cm. Karabīnes atveres platums 28-35 mm.
	 

	11.
	Marķējums
	Jābūt CE marķējumam.
	 

	12.
	Iesaiņojums
	Katrai jostai atsevišķs iesaiņojums. 
	 

	13.
	Garantija
	Ne mazāk kā 24 mēneši no piegādes brīža.
	 

	14.
	Informatīva rakstura attēls

	15.
	Piegādes termiņš
	ne vairāk kā 90 dienas pasūtījuma vai līguma parakstīšanas dienas.
	

	16.
	Preces identificēšana
	Precei jābūt identificējamai, aprīkotai ar individuālo numuru, kas būtu preces neatņemama sastāvdaļa (piemēram, elektroniskais čips vai cits ekvivalents piegādātāja piedāvāts risinājums, kas nodrošinās preces identificēšanu visā tas lietošanas laikā).
	

	17.
	Piegādes prasības
	Precei jābūt jaunai, nelietotai, pārbaudītai un darba kārtībā, izgatavošanas gads - ne agrāk kā viens gads no pasūtīšanas brīža.
	

	18.
	Ekspluatācijas instrukcija
un lietošanas pamācība:
	Detalizēta, latviešu valodā papīra formā ar vajadzības gadījumā ievietotiem attēliem atbilstoši iekļautam tekstam ar paskaidrojumiem par pielietošanu, to apkopi un drošības prasībām. Instrukciju jāpievieno katrai jostai.
	 

	19.
	Piegādes adrese
	Lignuma iela 4A, Rīga
	 

	20
	Minimālais pasūtījuma daudzums
	Pretendents nevar noteikt minimālo pasūtījuma daudzumu.



	  
3.pielikums
Atklātā konkursa nolikumam

[bookmark: _Toc429993246]
FINANŠU PIEDĀVĀJUMA FORMA

Finanšu piedāvājumā cenā ietilpst visas ar tehniskajā specifikācijā un tehniskajā piedāvājumā noteikto prasību izpildi saistītās izmaksas, kā arī visas ar to netieši saistītās izmaksas (personāla izmaksas, piegādes, transporta pakalpojumi u.c.).

1. daļa: “Ugunsdzēsēju aizsargķiveres pasega”
	Nr.    p.k.
	Nosaukums
	Vienas vienības cena, euro 
(bez PVN)

	1
	Ugunsdzēsēju aizsargķiveres pasega saskaņā ar tehnisko specifikāciju
	



	
2. daļa: “Ugunsdzēsēju josta ar karabīni”
	Nr.    p.k.
	Nosaukums
	Vienas vienības cena, euro 
(bez PVN)

	1
	Ugunsdzēsēju josta ar karabīni saskaņā ar tehnisko specifikāciju
	



                     
  4.pielikums
    Atklātā konkursa nolikumam

INFORMĀCIJA PAR APAKŠUZŅĒMĒJIEM 

Informācija par apakšuzņēmējiem (ja tādi tiek piesaistīti)*:
	 Nr.
  p.k. 
	Apakšuzņēmējs:
	Izpildei nododamie pakalpojumi:

	
	Nosaukums, reģistrācijas Nr.
	Kontakt-informācija
	parakst-tiesīgā persona
	raksturojums
	Nododamās līguma daļas apjoms EUR

	1.
	
	
	
	
	

	2.
	
	
	
	
	

	3.
	
	
	
	
	

	…
	
	
	
	
	


*Gadījumā, ja Līguma izpildē nav paredzēts piesaistīt apakšuzņēmējus, šī veidlapa nav jāaizpilda un nav jāiesniedz. 


Parakstot šo apliecinājumu, __________________(apakšuzņēmēja nosaukums) apliecina, ka ir informēts un piedalīsies Līguma izpildē kā apakšuzņēmējs, gadījumā, ja pretendentam __________ (pretendenta nosaukums) tiks piešķirtas tiesības slēgt Līgumu.




[bookmark: _Toc412580024]
5.pielikums
Atklātā konkursa nolikumam

VISPĀRĪGĀ VIENOŠANĀS

Rīgā, 					        Vienošanās parakstīšanas datums ir pēdējā pievienotā			                              droša elektroniskā paraksta un tā laika zīmoga datums

Valsts ugunsdzēsības un glābšanas dienests, reģistrācijas numurs <reģistrācijas numurs> (turpmāk – Pasūtītājs), tā <paraksttiesīgā persona>, kurš rīkojas uz <pilnvarojošā dokumenta nosaukums> pamata, no vienas puses, un
<Atklātā konkursa uzvarētāja nosaukums>, reģistrācijas numurs <reģistrācijas numurs>, (turpmāk – Piegādātājs) tās <paraksttiesīgās personas amats vārds uzvārds> personā, kurš rīkojas saskaņā ar <pilnvarojošā dokumenta nosaukums>, no otras puses, abi kopā turpmāk tekstā saukti par Pusēm vai katra atsevišķi par Pusi,
pamatojoties uz Valsts ugunsdzēsības un glābšanas dienesta rīkotā atklāta konkursa “Ugunsdzēsēju glābēju individuālo aizsardzības un speciālo līdzekļu piegāde (uz diviem gadiem)” (iepirkuma identifikācijas numurs IeM VUGD 2026/36) (turpmāk – Konkurss) rezultātiem, noslēdz Vispārīgo vienošanos, (turpmāk – Vienošanās), par turpmāk minēto:
1.  Vispārīgās vienošanās priekšmets
1.1. Vienošanās nosaka kārtību, kādā Pasūtītājs pasūta un Piegādātājs saskaņā ar Vienošanos, tehnisko specifikāciju un tehnisko piedāvājumu (Vienošanās 1.pielikums) un finanšu piedāvājumā (Vienošanās 2.pielikums) norādītajām cenām, piegādā un nodod Pasūtītājam (norāda attiecīgo iepirkuma priekšmeta daļu par kuru slēdz Vienošanos), (turpmāk – Preces) vai katra atsevišķi Prece. 
1.2. Pasūtītājs pasūta Preci pēc nepieciešamības atsevišķu partiju veidā (turpmāk – Pasūtījums). Pasūtītājam nav pienākums pasūtīt un nopirkt visu tehniskajā specifikācijā un tehniskajā piedāvājumā norādīto Preci, kā arī Pasūtītājam nav pienākums iegādāties Preces par Vienošanās 2.1. apakšpunktā norādīto kopējo summu. 
1.3. Preces jāpiegādā Rīgas pilsētas robežās, konkrētu Preces piegādes vietu iepriekš saskaņojot ar Pasūtītāju.
1.4. Vienošanās stājas spēkā no Vienošanās parakstīšanas dienas un ir spēkā 24 (divdesmit četrus) mēnešus vai līdz Vienošanās 2.1. apakšpunktā norādītās kopējās Vienošanās summas sasniegšanai, atkarībā no tā, kurš apstāklis iestājas pirmais. 
2. Vispārīgās vienošanās summa, preces cena un norēķinu kārtība
2.1. Vienošanās kopējā summa par (norāda iepirkuma daļu par kuru tiek slēgta Vienošanās) ir EUR Vienošanās summa cipariem (Vienošanās suma vārdiem) bez pievienotās vērtības nodokļa, (turpmāk – PVN). 
2.2. PVN likme tiek noteikta saskaņā ar Preces piegādes laikā spēkā esošajiem normatīvajiem aktiem.
2.3. Preces cena ir noteikta finanšu piedāvājumā (Vienošanās 2.pielikums) un tā visā Vienošanās darbības laikā nav palielināma. Preces cenā iekļauti nodokļi, izņemot PVN, nodevas un visi Piegādātāja izdevumi, kas saistīti ar tehniskās specifikācijas un tehniskā piedāvājuma pilnībā atbilstošas Preces izgatavošanu, piegādi Vienošanās 1.3. apakšpunktā noteiktajā kārtībā līdz Pasūtītāja norādītajai telpai, garantijas saistību izpildi, kā arī transporta izdevumus, kas saistīti ar Preces piegādi, garantiju un apmaiņu atbilstoši Vienošanas nosacījumiem, kā arī citas izmaksas, kas saistītas ar Vienošanās izpildi.
2.4. Pasūtītājs apmaksu par saņemtajām precēm veic ne vēlāk kā 30 (trīsdesmit) dienu laikā pēc:
2.4.1. Preces piegādes;
2.4.2. Rēķina saņemšanas uz Pasūtītāja oficiālo elektronisko adresi: ____.    
2.5. Piegādātājs rēķinu par piegādātu un Pasūtītāja pieņemtu Preci iesniedz Pasūtītājam strukturēto rēķinu XML. formātā, kā arī pievieno pie tā rēķinu PDF. formātā un nosūta to uz Pasūtītāja oficiālo elektronisko adresi: ____. Visiem rēķiniem jābūt noformētiem atbilstoši Latvijas Republikas normatīvo aktu prasībām tai skaitā normatīvajos aktos noteiktajam elektroniskā rēķina standartam un tajos jābūt norādītiem Pasūtītāja rekvizītiem un informācijai par Vienošanās datumu un numuru. Ja rēķini nav noformēti atbilstoši šī Vienošanās punkta prasībām, Piegādātāja pienākums ir izrakstīt un nosūtīt Pasūtītājam jaunu rēķinu. Līdz brīdim, kamēr Piegādātājs nav iekļāvis rēķinā šajā punktā noteikto informāciju, uzskatāms, ka Piegādātājs rēķinu nav iesniedzis. Šajā gadījumā samaksas termiņš tiek skaitīts no brīža, kad Piegādātājs iesniedz atbilstoši Vienošanās noteikumiem noformētu rēķinu.
2.6. Pasūtītājs par Preces piegādi var veikt avansa maksājumu. Pasūtītājs vienojas ar Piegādātāju par avansa apmēru, kas nav lielāks kā 40% (četrdesmit procenti) no piegādes līguma summas. Avansa apmērs un tā apmaksas kārtība tiek noteikta piegādes līgumā (Vienošanās 4.pielikums).
2.7. Gadījumā, ja Pasūtītājs paredz avansu, Pasūtītājs pieprasa Piegādātājam iesniegt avansa atmaksas garantiju.
2.8. Apmaksa tiek uzskatīta par notikušu ar brīdi, kad Pasūtītājs ir iesniedzis Valsts kasē maksājuma uzdevumu par pārskaitījuma veikšanu uz Piegādātāja Vienošanās norādīto norēķinu kontu.
3. Pasūtījuma veikšanas kārtība
3.1. Vienošanās ietvaros piegādātajai Precei ir jāatbilst Vienošanās 1. pielikumā norādītajām prasībām.
3.2. Ja Pasūtījuma summa nepārsniedz EUR 10 000,00 (desmit tūkstošus euro) bez PVN, Pasūtītāja atbildīgā persona noformē Pasūtījumu Vienošanās 3. pielikumā noteiktajā formā un nosūta to uz Piegādātāja e-pasta adresi: <Piegādātāja e-pasts>.
3.3. Piegādātājs 2 (divu) darba dienu laikā apstiprina pasūtījuma saņemšanu, nosūtot attiecīgu paziņojumu uz Vienošanās 9.1.1.apakšpunktā norādīto Pasūtītāja atbildīgo personu e-pasta adresēm.
3.4. Par Pasūtījuma izdarīšanas brīdi uzskata dienu, kad Pasūtītāja atbildīgā persona ir nosūtījusi e-pastu uz Vienošanās 3.2.apakšpunktā norādīto e-pasta adresi.
3.5. Piegādātājs garantē piegādāt Pasūtītājam Pasūtījumā uzskaitīto Preci par Pasūtījumā norādītajām cenām un Pasūtījumā norādītajā apjomā ne vēlāk kā Vienošanās 1.pielikumā “Tehniskā specifikācija un tehniskais piedāvājums” noteiktajā termiņā no Pasūtījuma izdarīšanas dienas. Puses savstarpēji vienojoties var noteikt īsāku Preces piegādes termiņu (ja Pasūtījuma summa nepārsniedz  Vienošanās 3.2. apakšpunktā noteikto un netiek slēgts piegādes līgums).
3.6. Ja Pasūtījuma summa pārsniedz EUR 10 000,00 (desmit tūkstošus euro) bez PVN, tad Pasūtītājs sagatavo Piegādes līguma projektu un nosūta to uz Vienošanās 9.1.2. apakšpunktā norādīto Piegādātāja atbildīgās personas e-pastu saskaņošanai. Puses 10 (desmit) darba dienu laikā no Piegādes līguma projekta nosūtīšanas dienas noslēdz Piegādes līgumu.
4. Preces nodošanas - pieņemšanas kārtība
4.1.     Piegādātājs garantē piegādāt Pasūtītājam tehniskajai specifikācijai un tehniskajam piedāvājumam pilnībā atbilstošu Preci par Piedāvājumā norādītajām cenām uz Pasūtītāja norādīto piegādes adresi, pasūtījumā vai Piegādes līgumā noteiktajā apjomā un termiņā. Preces piegādes dienu un laiku Piegādātājs saskaņo ar Pasūtītāja atbildīgo personu vismaz 2 (divas) dienas iepriekš telefoniski vai e-pastā.  
4.2. Piegādātājs piegādā Preci ne vēlāk kā [norādīt atbilstoši piedāvājumā norādītajam termiņam attiecīgajai iepirkuma priekšmeta daļai] no Pasūtījuma veikšanas dienas uz Pasūtījumā norādīto vietu (turpmāk – Piegādes vieta) darba dienās, laikā no plkst. 8.00 – 12.00 un plkst. 12.30 – 16.30. 
4.3. Preces transportēšanu līdz Vienošanās 4.2.apakšpunktā noteiktajai piegādes vietai organizē Piegādātājs un transportēšanas izmaksas ir iekļautas Preces cenā. Piegādātājs nodrošina Preces izkraušanu Pasūtītāja norādītajās telpās un izkraušanas izmaksas ir iekļautas Preces cenā.
4.4. Par Preces piegādes dienu tiek uzskatīta diena, kad Piegādātājs Pasūtītājam nodod Preci un to atbildīgās personas paraksta Preču pavadzīmi - rēķinu, kurā norādīta saņemtā Prece, tās daudzums, cena un Pasūtījuma kopējā summa.
4.5. Piegādātājs piegādā Pasūtītājam iesaiņotu un atbilstoši izmēriem sašķirotu Preci. Pie katras Preces vienības jānorāda Preces izgatavotājs, izmērs, cena, kopšanas un lietošanas noteikumi.
4.6. Pasūtītāja atbildīgā persona pieņemot Preci pārbauda Preces kvalitāti un atbilstību Preču tehniskajā specifikācijā un tehniskajā piedāvājumā noteiktajām prasībām un pieņem Preci.
4.7. Ja Piegādātājs piegādājis nekvalitatīvu vai neatbilstošu tehniskajā specifikācijā un tehniskajā piedāvājumā noteiktajām prasībām Preci, tiek sagatavots Defekta akts (Vienošanās 5. pielikums), kurā Pasūtītāja atbildīgā persona norāda atklātos trūkumus, defektus un neatbilstības, ko paraksta abas Puses. Piegādātājam Defekta aktā norādītās Preces neatbilstība ir jānovērš par saviem līdzekļiem 10 (desmit) darba dienu laikā vai Prece jāapmaina pret jaunu tāda paša veida Preci. Ja tiek kavēta Preces piegāde tas neaptur Vienošanās 8.6. apakšpunktā noteikto līgumsoda piemērošanu. Defekta akts kļūst par Vienošanās neatņemamu sastāvdaļu. 
4.8. Ja Piegādātāja atbildīgā persona neparaksta defekta aktu, defektu akts tiek uzskatīts par parakstītu ar dienu, kad to parakstījusi Pasūtītāja atbildīgā persona.
4.9. Pēc Līguma 4.7. apakšpunkta noteikumiem, ja Piegādātājs ar Pasūtītāju nespēj vienoties, tas ir, Piegādātājs nepiekrīt veikt attiecīgos izlabojumus vai nomainīt Preci, ko pieprasa Pasūtītājs, tad attiecīgā Puse pieaicina neatkarīgu sertificētu ekspertu (turpmāk -  Eksperts), kurš izvērtē konstatētās neatbilstības un iesniedz rakstisku atzinumu.
4.10. Pēc atzinuma saņemšanas attiecīgā vainojamā Puse sedz Eksperta izdevumus vai atlīdzina tos otrai Pusei, kas tos jau ir segusi. 
4.11. Ja Puse nepiekrīt Eksperta atzinumam, strīds izskatāms tiesā.
4.12. Preču pavadzīmes – rēķina parakstīšana ir iespējama vienīgi pēc defekta aktā minēto trūkumu pilnīgas novēršanas.
4.13. Piegādātājs ir atbildīgs par piegādājamās Preces pilnīgas vai daļējas bojāejas vai bojāšanās risku līdz tās nodošanai Pasūtītājam.
4.14. Piegādājot Preci Piegādātājam jāiesniedz dokumenti par piegādātās Preces izcelsmes valsti. Piegādātās Preces izcelsmes valsts nedrīkst būt Krievija un Baltkrievija.


5. Preces kvalitātes un garantija nosacījumi 
5.1. Piegādātājs garantē, ka piegādātā Prece būs augstas kvalitātes un atbildīs tehniskajai specifikācijai un tehniskajam piedāvājumam, Pasūtītāja apstiprinātajam Preces paraugam, kā arī visu to Latvijas Republikas spēkā esošo normatīvo aktu prasībām, kas uz to attiecas. 
5.2. Pasūtītājam ir tiesības jebkurā brīdī veikt Preces pārbaudi, pārliecinoties, ka Preces kvalitāte un tehniskie raksturlielumi atbilst Konkursā iesniegtajam piedāvājumam un Vienošanās 1.pielikumā noteiktajām prasībām. 
5.3. Preces garantijas termiņš tiek noteikts <tehniskajā piedāvājumā noteiktais termiņš> kalendārie mēneši no Preces saņemšanas dienas Pasūtītāja iestādē, ko apliecina Vienošanās 4.4. apakšpunkta kārtībā Pušu atbildīgo personu parakstītā Preču pavadzīme – rēķins. Garantija attiecas gan uz Preci, gan arī uz tās sastāvdaļām.
5.4. Garantijas laikā Piegādātājs ir atbildīgs par katru Preces atklāto vai slēpto trūkumu, defektu, neatbilstību tehniskajai specifikācijai un tehniskajam piedāvājumam, Pasūtītāja apstiprinātajam Preces paraugam, kā arī visu to Latvijas Republikas spēkā esošo normatīvo aktu prasībām, kas uz to attiecas (turpmāk – Neatbilstoša Prece), ja tas nav radies Preces nepareizas ekspluatācijas dēļ.
5.5. Gadījumā, ja Pasūtītājs garantijas laikā konstatē, ka tam ir piegādāta Neatbilstoša Prece Pasūtītājs par to sastāda defekta aktu, nepieciešamības gadījumā pieaicinot citus ekspertus vai speciālistus. Pieaicinātos ekspertus un speciālistus apmaksā Piegādātājs, ja tiek konstatēts, ka Pasūtītājam ir piegādāta Neatbilstoša Prece. Pasūtītājs pretenziju par Neatbilstošu Preci (turpmāk – Pretenzija) izsaka rakstiski Piegādātājam 10 (desmit) darba dienu laikā pēc defekta akta sastādīšanas, nosūtot to pa pastu vai e-pastu  (<e-pasts>).
5.6. Piegādātājs apņemas 10 (desmit) darba dienu laikā vai Pusēm vienojoties citā termiņā no Pasūtītāja Pretenzijas saņemšanas  dienas par Neatbilstošu Preci bez papildus samaksas novērst konstatēto neatbilstību vai, ja tas nav iespējams, veikt Neatbilstošās Preces nomaiņu pret Preci, kuru Pasūtītājs atzīst par atbilstošu Vienošanās prasībām.

6. Pasūtītāja tiesības un pienākumi 
6.1. Pasūtītāja tiesības:
6.1.1. saņemt kvalitatīvu un pienācīgu Preci, kas atbilst normatīvajiem aktiem, standartiem un Vienošanās noteikumiem;
6.1.2. pieprasīt, lai Piegādātājs pārtrauc darbības, kas ir pretējas šī Vienošanās noteikumiem;
6.1.3. iesniegt iebildumus vai pieprasīt nekavējošu Preces nomaiņu vai trūkumu novēršanu, ja tas neatbilst Vienošanās noteikumiem;
6.1.4. ja Preces pārbaudes veikšanas rezultātā Prece neatbilst Vienošanās noteikumiem, Pasūtītājam ir tiesība to nepieņemt un pieprasīt no Piegādātāja nekavējošu saistību izpildi, atbilstoši Vienošanās noteikumiem;
6.1.5. veikt Preces pārbaudi atbilstoši Vienošanās noteikumiem;
6.1.6. ja Piegādātājs nav pienācīgi izpildījis savas saistības un Pasūtītājam ir piegādāts, pārdots nepienācīgas kvalitātes Prece, tas ir, ar slēptiem trūkumiem, kas var aizkavēt tās lietošanu, tad Pasūtītājs:
6.1.6.1.  pieprasa un Piegādātājs novērš visus trūkumus un atlīdzina Pasūtītājam nodarītos zaudējumus, ja tādi ir;
6.1.6.2. atsaka Piegādātājam pieņemt Preci un Piegādātājs atlīdzina Pasūtītājam nodarītos zaudējumus, ja tādi ir.
6.1.7. dot Piegādātājam saistošus norādījumus attiecībā uz Vienošanās izpildi, ciktāl tas nemaina vai nepapildina Vienošanās priekšmetu vai nepadara neiespējamu vienošanās izpildi;
6.1.8. aizstāt Pasūtītāju kā līdzēju ar citu iestādi, ja Pasūtītāju kā iestādi reorganizē vai mainās tā kompetence;
6.1.9. sniegt visas ar Vienošanās noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvā aktā noteiktu uzdevumu vai funkciju izpildi;
6.1.10. saņemt no Piegādātāja informāciju un paskaidrojumus par Vienošanās izpildes gaitu un citiem Vienošanās izpildes jautājumiem.
6.2. Pasūtītāja pienākumi:
6.2.1. pieņemt no Piegādātāja kvalitatīvu un tehniskajai specifikācijai un tehniskajam piedāvājumam (1. pielikums) un Vienošanās noteikumiem atbilstošu Preci; 
6.2.2. veikt samaksu par Preci Vienošanās un/vai Piegādes līgumā noteiktajos termiņos un kārtībā;
6.2.3. ievērot Vienošanās un normatīvo aktu noteikumus;
6.2.4. sniegt Piegādātājam visu nepieciešamo informāciju, materiālus un resursus, kas nepieciešama Vienošanās veiksmīgai izpildei;
6.2.5. laikus informēt Piegādātāju par iespējamiem vai paredzamiem kavējumiem Vienošanās izpildē un apstākļiem, notikumiem un problēmām, kas varētu ietekmēt Vienošanās precīzu un pilnīgu izpildi vai tā izpildi noteiktajā laikā;
6.2.6. Pasūtītājs garantē konfidencialitātes principa ievērošanu un apņemas nenodot trešajām personām Vienošanās izpildes gaitā iegūto informāciju par Piegādātāju, Vienošanās saturu un apjomu, izņemot Latvijas Republikas normatīvajos aktos noteiktajos gadījumos un kārtībā.
7. Piegādātāja tiesības un pienākumi
7.1. Piegādātāja tiesības:
7.1.1. pieprasīt, lai Pasūtītājs pārtrauc veikt darbības, kas ir pretrunā ar Vienošanās noteikumiem;
7.1.2. pieprasīt no Pasūtītāja Vienošanās noteiktajā kārtībā un apmērā samaksu par piegādāto Preci;
7.1.3. Pieprasīt Vienošanās izbeigšanu, ja Pasūtītāja vainas dēļ Piegādātājs vairs nav ieinteresēts Vienošanās izpildīšanā.
7.2. Piegādātāja pienākumi:
7.2.1. slēgt Piegādes līgumus ar Pasūtītāju visā Vienošanās darbības laikā, ja Pasūtījuma summa pārsniedz EUR 10 000 (desmit tūkstošus euro) bez PVN;
7.2.2. piegādā Preci atbilstoši Vienošanās 1. pielikumam, Pasūtītāja apstiprinātajam paraugam un Latvijas Republikas normatīvo aktu prasībām;
7.2.3. piegādāt kvalitatīvu Preci Vienošanās un piegādes līgumā noteiktajā termiņā; 
7.2.4. nelikt šķēršļus Pasūtītāja atbildīgajām personām veikt Preces pārbaudi;
7.2.5. nekavējoties, tiklīdz tas kļuvis zināms, paziņot Pasūtītājam vai tā atbildīgajai personai par Preces neatbilstību noteiktajai kvalitātei, kas var radīt zaudējumus Pasūtītājam;
7.2.6. neveikt darbības, kas var radīt zaudējumus, ierobežot tiesības vai kā citādi var kaitēt Pasūtītājam;
7.2.7. nodot Preci Pasūtītājam ar preču pavadzīmi-rēķinu atbilstoši Vienošanās noteikumiem;
7.2.8. saskaņot ar Pasūtītāja atbildīgo personu visas darbības, kas saistītas ar Preces piegādi;
7.2.9. saņemot no Pasūtītāja attiecīgu rakstisku pieprasījumu, sniegt Pasūtītājam mutisku (telefonisku) vai rakstisku (e-pasts) atskaiti par attiecīgās Preces piegādes gaitu vai Vienošanās izpildi;
7.2.10. laikus informēt Pasūtītāju par iespējamiem vai paredzamiem kavējumiem Vienošanās izpildē un apstākļiem, notikumiem un problēmām, kas ietekmē Vienošanās precīzu un pilnīgu izpildi vai tā izpildi noteiktajā laikā;
7.2.11. veikt Vienošanās izpildi ar saviem spēkiem, resursiem un līdzekļiem, tajā skaitā segt neparedzamus izdevumus, kas nav iekļauti maksā par Preci;
7.2.12. informēt Pasūtītāju, ja Piegādātājam tiek piemērotas Vienošanās 10.12.14. apakšpunktā minētās sankcijas;
7.2.13. garantēt konfidencialitātes principa ievērošanu un nenodot trešajām personām Vienošanās izpildes gaitā iegūto informāciju par Pasūtītāju, Vienošanās saturu un apjomu, izņemot Latvijas Republikas normatīvajos aktos noteiktajos gadījumos un kārtībā.
8. Pušu atbildība
8.1. Par Vienošanās minēto saistību neizpildi vai nepienācīgu izpildi vainīgā Puse atlīdzina otrai Pusei nodarītos zaudējumus.
8.2. Pusēm vai to atbildīgajām personām nav tiesību pieprasīt to, kas nav ar Vienošanās vai normatīvajiem aktiem tām piešķirts.
8.3. Iestājoties nepārvaramas varas apstākļiem Puses nav savstarpēji atbildīgas.
8.4. Ja Piegādātājs atsakās slēgt Piegādes līgumu, Piegādātājs maksā Pasūtītājam līgumsodu par saistību neizpildi 10% (desmit procenti) apmērā no Vienošanās 2.1. apakšpunktā norādītās summas. Pie tam prezumējams, ka šajā gadījumā Piegādātājs vienpusēji lauž Vienošanos un zaudē tiesības uz turpmāku uzaicinājumu, pasūtījumu saņemšanu un Piegādes līgumu slēgšanu.
8.5. Ja Piegādātājs Vienošanās 3.6. apakšpunktā noteiktajā kārtībā viņam nosūtītā Piegādes līguma projekta nav to parakstījis, pieņemams, ka Piegādātājs atsakās slēgt Piegādes līgumu, un ir spēkā Vienošanās 8.4. apakšpunktā noteiktais.
8.6. Ja Piegādātājs neievēro Vienošanās 4.2. apakšpunktā minēto piegādes termiņu, tad Pasūtītājs ir tiesīgs Piegādātājam piemērot līgumsodu 0,5% (nulle komats piecu procentu) apmērā no nepiegādātās Preces summas, par katru nokavēto darba dienu, bet ne vairāk kā 10% (desmit procentus) no termiņā nepiegādātās Preces summas.
8.7. Ja Vienošanās 5.6. apakšpunktā minētajā termiņā defekti un trūkumi nav novērsti vai Neatbilstoša Prece netiek nomainīta, tad Pasūtītājs ir tiesīgs Piegādātājam piemērot līgumsodu 0,5% (nulle, komats, piecu procentu) apmērā no Neatbilstošās Preces summas par katru nokavēto darba dienu, līdz saistības pilnīgai izpildei, bet ne vairāk kā 10% (desmit procentu) apmērā no Neatbilstošās Preces summas.
8.8. Ja Piegādātājs ir nokavējis Vienošanās 5.6. apakšpunktā noteikto termiņu par vairāk kā 30 (trīsdesmit) dienām, tad Piegādātājam ir pienākums 15 (piecpadsmit) darba dienu laikā no vēstules par termiņa nokavējumu nosūtīšanas dienas atmaksāt Pasūtītājam par Neatbilstošo Preci samaksāto naudas summu.
8.9. Gadījumā, ja Vienošanās tiek izbeigta saskaņā ar Vienošanās 10.11. apakšpunktu, Pasūtītājs ir tiesīgs piemērot Piegādātājam līgumsodu 10% (desmit procentu) apmērā no Vienošanās kopējās summas.
8.10. Ja Pasūtītājs ir pārkāpis Vienošanās 2.4. apakšpunktā paredzēto norēķinu kārtību, tad Piegādātājs ir tiesīgs piemērot  Pasūtītājam līgumsodu 0,5%  (nulle komats piecu procentu) apmērā no laikā nesamaksātās summas par katru nokavēto darba dienu, bet ne vairāk kā 10% (desmit procentus) no attiecīgi apmaksājamās summas.
8.11. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī Vienošanās izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
8.12. Pasūtītājs neatbild par Piegādātāja zaudējumiem, kas rodas cēloņsakarībā ar nepārvaramu varu un/vai Piegādātāja paša darbību vai bezdarbību.
8.13. Vienošanās neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Vienošanās atcelšanai no Piegādātāja puses.
8.14. Piegādātājs ir atbildīgs par piegādājamās Preces pilnīgas vai daļējas bojāejas vai bojāšanās risku līdz tās nodošanai Pasūtītājam.
8.15. Risku par Vienošanās neparedzētām piegādēm, darbiem un pakalpojumiem, kas nepieciešami Vienošanās pilnīgai izpildei, (turpmāk – neparedzētie darbi), uzņemas Piegādātājs, izņemot, ja:
8.15.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Vienošanās, nevarēja paredzēt;
8.15.2. neparedzētie darbi ir ierosināti pēc Pasūtītāja iniciatīvas, Pasūtītājs precizējot vai papildinot Vienošanās priekšmetu;
8.15.3. Vienošanās objektīvu, no Piegādātāja gribas neatkarīgu iemeslu dēļ, nav izpildāms, ja netiek veikti neparedzētie darbi.
8.16. Līgumsodu:
8.16.1. Pasūtītājs ir tiesīgs ieturēt no Piegādātāja, veicot Vienošanās paredzētos maksājumus, vai arī izrakstot atsevišķu rēķinu;
8.16.2. Piegādātājs ir tiesīgs ieturēt no Pasūtītāja izrakstot atsevišķu rēķinu. 
8.16.3. Aprēķinātos līgumsoda procentus Pusei ir pienākums apmaksāt 10 (desmit) darba dienu laikā pēc otras Puses attiecīgā rēķina iesniegšanas. 
8.17. Ja nokavēta kādas Vienošanās noteiktas saistības izpilde, līgumsods aprēķināms par periodu, kas sākās nākamajā darba dienā pēc Vienošanās noteiktās saistības izpildes termiņa un ietver dienu, kurā saistība izpildīta.  
8.18. Līgumsoda samaksa Pusi neatbrīvo no saistību izpildes un zaudējumu atlīdzības pienākuma. Nokavējuma gadījumā vispirms tiek ieskaitīta pamatparāda samaksa un tikai pēc pamatparāda samaksas līgumsods.
8.19. [bookmark: _Hlk229145371]Līgumsodi, kas piemērojami saskaņā ar šo Vienošanas punktu, tiek aprēķināti un maksāti no summām bez PVN.

9. Pušu atbildīgās personas
9.1. Puses vienojas, ka ar Vienošanās izpildi saistītos jautājumus risinās šādas Pušu atbildīgās personas:
9.1.1. Pasūtītāja atbildīgā persona: _____ (tālr. ___, e-pasts: ______);
9.1.2. Piegādātāju atbildīgās personas: _____ (tālr. ___, e-pasts: ______).
9.2. Pušu atbildīgajām personām ir šādas tiesības:
9.2.1.   parakstīt rēķinu (pavadzīmi);
9.2.2. pieteikt un saskaņot Preces piegādes laiku un piegādājamo Preces apjomu;
9.2.3. risināt jautājumus, kas saistīti ar Preces piegādes termiņa nokavējumu, Neatbilstošu Preci, tai skaitā Preces apmaiņu pret atbilstošas kvalitātes Preci;
9.2.4. risināt citus organizatoriskos jautājumus, kas saistīti ar Vienošanās izpildi.
9.3. Atbildīgajām personām nav tiesību veikt labojumus vai izdarīt grozījumus šajā Vienošanās vai tā pielikumos.
9.4. Atbildīgās personas, veicot savstarpējo saraksti, izmanto Vienošanās 9.1.apakšpunktā minētos rekvizītus (tālruņu numurus, e-pasta adreses).
9.5. Attaisnojuma dokumentus no Pasūtītāja puses paraksta attiecīgās struktūrvienības atbildīgais nodarbinātais.
10. Vienošanās grozījumu izdarīšanas un vienošanās izbeigšanas kārtība
10.1. Vienošanās var papildināt, grozīt (izņemot Vienošanās cenas palielināšanu) vai izbeigt, Pusēm savstarpēji vienojoties. Visi labojumi un papildinājumi tiek noformēti rakstveidā un stājas spēkā tikai tad, kad tos ir parakstījušas abas Puses.
10.2. Visi Vienošanās pielikumi, vienošanās, papildinājumi, un grozījumi, kas ir parakstīti Pusēm vienojoties, ir Vienošanās neatņemama sastāvdaļa.
10.3. Visi Vienošanās grozījumi tiek numurēti.
10.4. Vienošanos var grozīt tikai tad, ja Vienošanās grozījumi ir nebūtiski vai ja Vienošanās grozījumu iespēja ir paredzēta Publisko iepirkumu likumā, (turpmāk – PIL). 
10.5. Vienošanās grozījumu būtiskumu Pasūtītājs izvērtē, ņemot vērā PIL noteikumus un publisko iepirkumu jomā kompetentu iestāžu izstrādātos metodiskos norādījumus un vadlīnijas.
10.6. Puses Vienošanos izbeidz, ja turpmāku Vienošanās izpildi padara neiespējamu vai apgrūtina nepārvarama vara. 
10.7. Būtiski Vienošanās nosacījumu grozījumi ir pieļaujami PIL noteiktajā kārtībā un šādos Vienošanās noteiktos gadījumos:
10.7.1. Piegādātājs ir iesniedzis objektīvu pamatojumu par tehniskajā specifikācijā un tehniskajā piedāvājumā paredzēto preču/materiālu nomaiņai piedāvāto preču/materiālu tehniskajiem un funkcionālajiem parametriem un to izcenojumiem, kas pamato materiālu līdzvērtību.  
10.7.2. Pēc Vienošanās noslēgšanas ražotāji Precēm ir raduši inovatīvus risinājumus, kas uzlabo Preces kvalitāti un veiktspēju, par kuriem Pusēm objektīvu apsvērumu dēļ nebija zināms Līguma noslēgšanas brīdī vai arī to piedāvāšana nebija iespējama Konkursa norises laikā, un Piegādātājs to ir gatavs piegādāt par tādu pašu cenu, kā tā piedāvājumā norādīto;
10.7.3. Piegādātājs ir iesniedzis Pasūtītājam apliecinājumu par to, ka tam vairs nav un nebūs pieejama Prece, kas ir norādīta tehniskajā specifikācijā (1.pielikums). Šajā punktā minētajā gadījumā Piegādātājs ir tiesīgs aizvietot tehniskajā piedāvājumā norādītās Preces ar Precēm, kuru tehniskajā piedāvājumā norādītie parametri ir tādi paši vai labāki par sākotnēji piedāvāto Preci vai ja norādītie parametri neietekmē preces veiktspēju un Pasūtītāja vajadzības, piemēram, Preces krāsa, tad šiem parametriem ir jāatbilst tehniskās specifikācijas prasībām, kā arī piedāvātās Preces cena nedrīkst būt augstāka par finanšu piedāvājumā (2.pielikums) norādīto.
10.8. Piegādātājam ir pienākums savlaicīgi informēt Pasūtītāju un iesniegt apstiprinošus dokumentus par apstākļiem, kas radušies pēc Vienošanās noslēgšanas un kuru dēļ ir traucēta saistību izpilde, un ir nepieciešams veikt būtiskus grozījumus Vienošanās.
10.9. Pēc Piegādātāja priekšlikuma iesniegšanas Vienošanās 10.7. apakšpunktā noteiktajos gadījumos Puses var vienoties par tehniskās specifikācijas un tehniskā piedāvājuma grozīšanu, ja ir saņemti Vienošanās 10.7. apakšpunktā noteiktie grozījumu nepieciešamību pamatojošie dokumenti.
10.10. Pusēm savstarpēji vienojoties ir tiesības pagarināt Vienošanās 3.5. apakšpunktā noteikto termiņu šādos gadījumos:
10.10.1. termiņa pagarināšanas nepieciešamība ir radusies vai ir nepieciešama nepārvaramas varas dēļ vai tai ir cits objektīvs iemesls, kurš nav atkarīgs no Piegādātāja darbības vai bezdarbības;
10.10.2. izpildes termiņa pagarināšanas nepieciešamība ir radusies no Pasūtītāja atkarīgu apstākļu dēļ.
10.11. Pasūtītājam ir tiesības vienpusēji izbeigt Vienošanās, par to rakstiski paziņojot Piegādātājam, šādos gadījumos:
10.11.1. Piegādātājs ir nokavējis izpildes termiņu vairāk par 30 (trīsdesmit) dienām un termiņa kavējumā nav vainojams pats Pasūtītājs;
10.11.2. ja Piegādātājs neievēro Vienošanās 5.6. apakšpunktā noteikto un atkārtoti piegādā Preci, kura neatbilst Vienošanās 1. pielikumā noteiktajai tehniskajai specifikācijai un tehniskajam piedāvājumam;
10.11.3. ja Piegādātājs kavē Vienošanās 3.5., 4.2. un/vai 5.6. apakšpunktos norādītos termiņus ilgāk par 30 (trīsdesmit) dienām.
10.11.4. Prece neatbilst Vienošanās un šī neatbilstība nav vai nevar tikt novērsta Vienošanās paredzētajā termiņā un neatbilstībā nav vainojams pats Pasūtītājs;
10.11.5. Piegādātājs Vienošanās izpildes laikā sniedzis nepatiesas vai nepilnīgas ziņas vai apliecinājumus;
10.11.6. Piegādātājs Vienošanās izpildes laikā veicis prettiesisku darbību;
10.11.7. bez Pasūtītāja piekrišanas ir ierosināts Piegādātāja tiesiskās aizsardzības process;
10.11.8. ir pasludināts Piegādātāja maksātnespējas process vai iestājas citi apstākļi, kas liedz vai liegs Piegādātājam turpināt Vienošanās izpildi saskaņā ar Vienošanās noteikumiem vai kas negatīvi ietekmē Pasūtītāja tiesības, kuras izriet no Vienošanās;
10.11.9. Piegādātājs pārkāpj vai nepilda citu būtisku Vienošanās paredzētu pienākumu; 
10.11.10. Piegādātājs Pasūtītājam nodarījis zaudējumus;
10.11.11. Piegādātājs ir patvaļīgi pārtraucis Vienošanās izpildi, tai skaitā, ja Piegādātājs nav sasniedzams juridiskajā adresē;
10.11.12. citos Vienošanās noteiktajos gadījumos;
10.11.13. ārējā normatīvajā aktā noteiktajos gadījumos
10.11.14. ja Vienošanās nav iespējams izpildīt tādēļ, ka Vienošanās izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
10.11.15. ja uz Piegādātāju Līguma spēkā esības laikā iestājas kāds no nosacījumiem, kas izriet no Padomes 2022. gada 8. aprīļa Regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5. k. panta 1. punktā noteiktā;
10.11.16. ja Piegādātājs atsakās slēgt piegādes līgumu saskaņā ar Vienošanas 3.6. apakšpunktu. 
10.12. Papildus Vienošanās 10.12.apakšpunktā noteiktajiem gadījumiem, Pasūtītājs Vienošanās var izbeigt šādos gadījumos: 
10.12.1. turpmāku Vienošanās izpildi padara neiespējamu nepārvarama vara;
10.12.2. objektīvu iemeslu dēļ ir nepieciešams Vienošanās izbeigt un Pasūtītājs par to ir paziņojis Piegādātājam 30 (trīsdesmit) dienas pirms Vienošanās izbeigšanas.  
10.13. Piegādātājs ir tiesīgs vienpusēji izbeigt Vienošanās, ja Pasūtītājs kavē Vienošanās 
2.4. apakšpunktā norādīto termiņu ilgāk par 30 (trīsdesmit) dienām. 
10.14. Puses ir tiesīgas savstarpēji vienojoties izbeigt Vienošanās pirms termiņa.
10.15. Vienošanās saskaņā ar Vienošanās 10.11., 10.12. un 10.13. apakšpunktiem uzskatāms par izbeigtu pēc attiecīgās Puses paziņojuma iesniegšanas dienas. Vienošanas izbeigšanas termiņš ir atkarīgs no Vienošanās 14.6.apakšpunktā norādītā paziņošanas veida.
  
11. Nepārvarama vara
11.1. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības dēļ vai kas kavē vienu no Pusēm veikt kādu no Vienošanā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus.
11.2. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība vai blokādes, varas un pārvaldes institūciju rīcība, normatīvu aktu, kas būtiski ierobežo un aizskar Puses tiesības un ietekmē uzņemtās saistības, pieņemšana un stāšanās spēkā, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
11.3. Vienošanā par nepārvaramas varas apstākļiem atzīst notikumu:
11.3.1. no kura nav iespējams izvairīties un kura sekas nav iespējams pārvarēt; 
11.3.2. kuru Vienošanās slēgšanas brīdī nebija iespējams paredzēt;
11.3.3. kas nav radies Puses vai tās kontrolē esošas personas rīcības dēļ;
11.3.4. kas padara saistību izpildi ne tikai apgrūtinošu, bet neiespējamu.
11.4. Vienošanās par nepārvaramas varas apstākļiem neatzīst Piegādātāja Preces defektus vai to piegādes kavējumus (ja vien minētās problēmas neizriet tieši no nepārvaramas varas), darba strīdus vai streikus.
11.5. Puse, kura atsaucas uz nepārvaramas varas vai ārkārtēja rakstura apstākļu darbību, nekavējoties 3 (trīs) darba dienu laikā par šādiem apstākļiem rakstveidā jāziņo otrai Pusei. Paziņojumā jānorāda, kādā termiņā iespējama vai paredzama Vienošanās paredzēto saistību izpilde, un pēc pieprasījuma šādam paziņojumam ir jāpievieno izziņa, kuru izsniegusi kompetenta institūcija un kura satur nepārvaramas varas vai ārkārtējo apstākļu darbības apstiprinājumu un to raksturojumu. Savlaicīga paziņojuma neiesniegšana Pusei liedz tiesības atsaukties uz nepārvaramas varas apstākļiem.
11.6. Ja Vienošanās 11.2. un 11.3.apakšpunktā minētie apstākļi turpinās ilgāk par 3 (trīs) mēnešiem, katrai Pusei ir tiesības atteikties no Vienošanās izpildes, par to rakstveidā brīdinot otru Pusi vismaz 15 (piecpadsmit) darba dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies izbeidzot Vienošanās noteiktās saistības.
12. Apakšuzņēmēji
12.1. Piegādātājs <piegādātāja nosaukums> ar šo Vienošanās pielīgto saistību izpildē nav <ir> piesaistījis apakšuzņēmējus <<nosaukums, reģistrācijas numurs, adrese> un par šiem apakšuzņēmējiem nodoto darbu apjomu Vienošanās izpildē atbild pilnā apmērā tāpat kā par savu izpildi.> (ja Piegādātājs ir piesaistījis apakšuzņēmējus). 
12.2. Apakšuzņēmēju nomaiņa vai jaunu apakšuzņēmēju piesaiste Vienošanās izpildē tiek veikta saskaņā ar PIL 62.pantu. 
13. Datu aizsardzība
13.1. Vienošanās izpildes ietvaros kāda no Pusēm nodod otrai Pusei fizisko personu personas datus, (turpmāk – dati), tad Puse, kura nodod datus, ir atbildīga par nodoto datu pareizību un to, ka tā ir tiesīga  nodot datus otrai Pusei. Vienošanās izpildes ietvaros saņemtos datus Puses apņemas apstrādāt  tikai Vienošanās mērķu sasniegšanai. Apstrādājot  datus, Pusēm ir pienākums ievērot Latvijas Republikā saistošo spēkā esošo tiesību aktu prasības. Apstrādājot  datus, Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.
13.2. Katra Puse var  pieprasīt, lai otrā Puse papildina vai izlabo datus, vai pārtrauc attiecīgās Puses nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama Vienošanās  mērķiem, šādu pieprasījumu nosūtot elektroniski uz Piegādātāja e-pasta adresi: (<e-pasts>) un/vai uz Pasūtītāja e-pasta adresi: (<e-pasts>). 
13.3. Puses apliecina, ka Vienošanās norādītā informācija par Puses atbildīgo personu datu iesniegšanu otrai Pusei ir saskaņota ar attiecīgajām Puses atbildīgajām personām un tās ir informētas par viņu personas datu iekļaušanu Vienošanās, nodošanu otrai Pusei, ievadīšanu un apstrādi Pušu datu bāzēs, lai izmantotu Vienošanās 1.daļā minēto mērķu sasniegšanai.
13.4. Pasūtītājs uzņemas atbildību par visām materiāla un/vai cita rakstura sekām gadījumā, ja šajā Vienošanās nodaļā Pasūtītāja sniegtais apliecinājums izrādīsies nepatiess un Pasūtītājs ar atbildīgajām personām nebūs saskaņojis datu apstrādi.
13.5. Piegādātājs uzņemas atbildību par visām materiāla un/vai cita rakstura sekām gadījumā, ja šajā Vienošanās nodaļā Piegādātāja sniegtais apliecinājums izrādīsies nepatiess un Piegādātājs ar atbildīgajām personām nebūs saskaņojis datu apstrādi.
14. Citi noteikumi
14.1. Puse, kura nepārvaramas varas apstākļu ietekmē nav spējīga izpildīt saistības par to nekavējoties rakstiski un telefoniski informē otru Pusi, norādot visus apstākļus.
14.2. Jebkuras Pušu nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas.
14.3. Gadījumā, ja Puses 30 (trīsdesmit) dienu laikā nespēj vienoties, strīds var tikt risināts Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā Latvijas Republikas tiesā.
14.4. Puses ir iepazinušās ar Vienošanās saturu, kas satur pilnīgu Pušu vienošanos un to nevar mainīt citādā kārtībā, kā tikai Pusēm rakstiski vienojoties.
14.5. Vienošanās ir saistoša Pasūtītājam un Piegādātājam, to tiesību un saistību pārņēmējiem.
14.6. Par Pušu iesniegumu, pretenziju, paziņojumu vai brīdinājumu (turpmāk - Paziņojums) iesniegšanas (paziņošanas) dienu uzskatāma:
14.6.1. septītajā  diena pēc tam, kad Paziņojums nodots pastā, nosūtīšanai uz otras Puses juridisko adresi ar ierakstītu pasta sūtījumu;
14.6.2. diena, kad Paziņojums iesniegts otrai Pusei pret tās pārstāvja parakstu;
14.6.3. Paziņojums, kas sūtīts pa elektronisko pastu, uzskatāms par paziņotu otrajā darba dienā  pēc tā nosūtīšanas.
14.7. Piegādātājs garantē konfidencialitātes principa ievērošanu un apņemas nenodot trešajām personām pasūtījuma izpildes gaitā iegūto informāciju par Pasūtītāju, pasūtījuma saturu un apjomu, izņemot Latvijas Republikas normatīvajos aktos noteiktajos gadījumos un kārtībā.
14.8. Ja kāds no Vienošanās punktiem zaudē spēku vai ir pretrunā ar jaunizdotajiem normatīvajiem aktiem, tad tas neietekmē pārējo punktu spēkā esamību, bet nepieciešamības gadījumā maināmi atbilstoši spēkā esošajiem normatīvajiem aktiem, lai tiktu izpildītas Vienošanās noteiktās saistības.
14.9. Mainot savu nosaukumu, adresi vai citus rekvizītus, tai skaitā mainās Pušu atbildīgās personas, tās telefons vai e-pasta adrese, katra Puse apņemas 5 (piecu) darba dienu laikā rakstiski paziņot otrai Pusei par izmaiņām. Šādā gadījumā nav nepieciešams veikt grozījumus Vienošanās. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Vienošanās norādīto informāciju par otru Pusi.
14.10. Vienošanās vienskaitlī lietotiem terminiem ir tāda pati nozīme kā daudzskaitlī, un, ja saturs to pieprasa, termins vienskaitlī jāsaprot kā lietojams daudzskaitlī, un atbilstoši termins daudzskaitlī jāsaprot kā lietojams vienskaitlī. Virsraksti Vienošanās ir lietoti tikai ērtības labad un nav izmantojami Vienošanā būtisku noteikumu tulkojumā.
14.11. Neparedzētus izdevumus, kas nav iekļauti Vienošanās vai Pasūtījuma cenā, bet nepieciešami pilnīgai Vienošanās izpildei, sedz Piegādātājs.
14.12. Visi Vienošanās pielikumi ir Vienošanās neatņemama sastāvdaļa.
14.13. Vienošanos un tās pielikumus paraksta ar drošu elektronisko parakstu, kurš satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai pusei ir pieejams abpusēji parakstīta Vienošanās elektroniskā formātā.
15. Pušu rekvizīti

	PASŪTĪTĀJS
Valsts ugunsdzēsības un glābšanas dienests
<rekvizīti>

_______________________________
<amats, vārds, uzvārds>
<datums>
	PIEGĀDĀTĀJS
<uzvarētāja nosaukums>
<rekvizīti>


_____________________________
<amats, vārds, uzvārds>
<datums>



DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
			



								                          Vienošanās 1.pielikums  		 
        
TEHNISKĀ SPECIFIKĀCIJA UN TEHNISKAIS PIEDĀVĀJUMS 
<pielikuma redakcija  saskaņā pretendenta piedāvājumu atbilstoši konkursa rezultātiem>











								                        Vienošanās 2.pielikums  

FINANŠU PIEDĀVĀJUMS
<pielikuma redakcija  saskaņā pretendenta piedāvājumu atbilstoši iepirkuma rezultātiem>








		


                            
Vienošanās 3. pielikums

PASŪTĪJUMS

Piegādātājs, saskaņā ar atklāta konkursa pamatojoties uz Valsts ugunsdzēsības un glābšanas dienesta rīkotā atklāta konkursa “Ugunsdzēsēju glābēju individuālo aizsardzības un speciālo līdzekļu piegāde (uz diviem gadiem)” (iepirkuma identifikācijas numurs IeM VUGD 2026/36) rezultātā 20___.gada __________ noslēgto Vispārīgo vienošanos Nr.________ nosacījumiem, tai skaitā Vispārīgās vienošanās 1.pielikumā noteiktajai tehniskajai specifikācijai un tehniskajam piedāvājumam un par Vispārīgās vienošanās 2.pielikumā noteikto cenu, piegādā un nodod Pasūtītājam ne ilgāk kā (norāda pretendenta piedāvāto preču piegādes termiņu, konkrētā iepirkuma priekšmeta daļā) no pasūtīšanas dienas** šādas Preces:

	N.p.k.
	Preces nosaukums
	Mērvienība
	Kopējais daudzums
	Vienas vienības cena euro, bez PVN
	Summa euro bez PVN

	1.
	
	
	
	
	

	2.
	
	
	
	
	

	Kopā euro bez PVN
	

	PVN __%*
	

	Kopējā Pasūtījuma summa euro ar PVN __%
	


*Pievienotās vērtības nodoklis tiek aprēķināts un maksāts saskaņā ar Latvijas Republikā spēkā esošajiem normatīvajiem aktiem. 
** Par pasūtījuma izdarīšanas brīdi uzskata dienu, kad Pasūtītājs ir nosūtījis e-pastu uz Vienošanās 3.2. apakšpunktā norādīto piegādātāja e-pasta adresi.




Pasūtītājs:

amats					/paraksts/				vārds, uzvārds

<Sagatavotāja uzvārds,
telefona numurs>

 

Vienošanās 4.pielikums 
                                                                                             
PIEGĀDES LĪGUMS	
PROJEKTS
Rīgā, 						Līguma parakstīšanas datums ir pēdējā pievienotā			                              droša elektroniskā paraksta un tā laika zīmoga datums

Valsts ugunsdzēsības un glābšanas dienests, reģistrācijas numurs __ (turpmāk – Pasūtītājs), tā <paraksttiesīgā persona>, kurš rīkojas uz <pilnvarojošā dokumenta nosaukums> pamata, no vienas puses, un
<uzvarētāja nosaukums>, reģistrācijas numurs __ (turpmāk – Piegādātājs), tās <amats, vārds, uzvārds> personā, kurš/kura rīkojas saskaņā ar <pilnvarojoša dokumenta nosaukums>, no otras puses, turpmāk kopā saukti Puses, 
noslēdz šo piegādes līgumu, turpmāk – Līgums, pamatojoties uz atklāta konkursa “Ugunsdzēsēju glābēju individuālo aizsardzības un speciālo līdzekļu piegāde (uz diviem gadiem)” (iepirkuma identifikācijas numurs IeM VUGD 2026/36) (turpmāk – Konkurss) rezultātiem un pamatojoties uz 202____.gada <Vienošanās noslēgšanas datums> starp Pasūtītāju un Piegādātāju noslēgto vispārīgo vienošanos Nr.<Vienošanās reģistrācijas numurs>, par turpmāk minēto:
1.  LĪGUMA PRIEKŠMETS
1.1. Piegādātājs piegādā Pasūtītājam <skaits> <iepirkuma priekšmeta nosaukums atbilstoši konkursa rezultātiem>, turpmāk – Prece, turpmāk kopā – Preces vai katra atsevišķi - Prece, atsevišķās partijās (turpmāk - Pasūtījums) atbilstoši Līguma tehniskajai specifikācijai un tehniskajam piedāvājumam (1.pielikums) un par finanšu piedāvājumā (2.pielikums) norādītajām cenām.
1.2. Līgums stājas spēkā no tā parakstīšanas brīža un ir spēkā līdz saistību pilnīgai izpildei.

2. LĪGUMA KOPĒJĀ SUMMA UN NORĒĶINU KĀRTĪBA
1. 
2. 
2.1. Līguma kopējā summa ir EUR <summa cipariem> (summa vārdiem) bez pievienotās vērtībās nodokļa (turpmāk – PVN). PVN likme tiek piemērota saskaņā ar spēkā esošo Latvijas Republikas normatīvajos aktos noteikto kārtību un apmēru.
2.2. Līguma 2.1. apakšpunktā minētā maksa ietver visus valsts nodokļus un nodevas, kā arī visas izmaksas, kas saistītas ar Līguma izpildi.
2.3. Pasūtītājs Līguma 2.1. apakšpunktā noteiktās Līguma kopējās summas apmaksu veic šādā kārtībā:
2.3.1.     avansa maksājums (avansa apmērs ne vairāk kā 40% no līguma kopējās summas) (procents vārdiem) apmērā no Līguma 2.1.apakšpunktā minētās summas, ne vēlāk kā 30 (trīsdesmit) dienu laikā no Līguma noslēgšanas, Pasūtītājam izsniegtas avansa atmaksas garantijas, kas sagatavota saskaņā ar Līguma 4. pielikuma nosacījumiem un rēķina saņemšanas uz Pasūtītāja oficiālo elektronisko adresi: ___, pārskaitot avansa summu uz Līgumā norādīto Piegādātāja norēķinu kontu; (ja tiek veikts avansa maksājums)
2.3.2.     galīgo norēķinu Pasūtītājs veic ne vēlāk kā 30 (trīsdesmit) dienu laikā pēc:
2.3.2.1. Preces piegādes;
2.3.2.2. Rēķina saņemšanas uz Pasūtītāja oficiālo elektronisko adresi: ____. 
< (2.3.punkts tiks precizēts līguma slēgšanas brīdī)>
2.4. Piegādātājs rēķinu par piegādātu un Pasūtītāja pieņemtu Preci iesniedz Pasūtītājam strukturēto rēķinu XML. formātā, kā arī pievieno pie tā rēķinu PDF. formātā un nosūta to uz Pasūtītāja oficiālo elektronisko adresi: _____. Visiem rēķiniem jābūt noformētiem atbilstoši Latvijas Republikas normatīvo aktu prasībām tai skaitā normatīvajos aktos noteiktajam elektroniskā rēķina standartam un tajos jābūt norādītiem Pasūtītāja rekvizītiem un informācijai par Līguma datumu un numuru. Ja rēķini nav noformēti atbilstoši šī Līguma punkta prasībām, Piegādātāja pienākums ir izrakstīt un nosūtīt Pasūtītājam jaunu rēķinu. Līdz brīdim, kamēr Piegādātājs nav iekļāvis rēķinā šajā punktā noteikto informāciju, uzskatāms, ka Piegādātājs rēķinu nav iesniedzis. Šajā gadījumā samaksas termiņš tiek skaitīts no brīža, kad Piegādātājs iesniedz atbilstoši Līguma noteikumiem noformētu rēķinu.
2.5. Apmaksa tiek uzskatīta par notikušu ar brīdi, kad Pasūtītājs ir iesniedzis Valsts kasē maksājuma uzdevumu par pārskaitījuma veikšanu uz Piegādātāja Līgumā norādīto norēķinu kontu.

3. PRECES PIEGĀDES TERMIŅŠ, PRECES NODOŠANA UN PIEŅEMŠANA
3.1. Preces piegādes dienu un laiku Piegādātājs saskaņo ar Pasūtītāja atbildīgo personu vismaz 2 (divas) dienas iepriekš telefoniski vai e-pastā.  
3.2. Piegādātājs piegādā Preci uz Pasūtītāja noliktavu <adrese> (turpmāk – Piegādes vieta)  ne vēlāk kā ____(piegādes termiņu norāda saskaņā ar tehnisko specifikāciju un tehnisko piedāvājumu) no pasūtījuma veikšanas dienas un tranportēšanas izmaksas ir iekļautas Preces cenā. Piegādātājs nodrošina Preces izkraušanu Pasūtītāja norādītajās telpās un izkraušanas izmaksas ir iekļautas Preces cenā.
3.3. Par Preces piegādes dienu tiek uzskatīta diena, kad Piegādātājs Pasūtītājam nodod Preci un Pušu pilnvarotās personas paraksta pavadzīmi – rēķinu, kurā norādīta saņemtā Prece, tās daudzums, cena un kopējā summa. Pasūtītājs pārbauda Preces kvalitāti un atbilstību tehniskajā specifikācijā  un tehniskajā piedāvājumā noteiktajām prasībām  un pieņem Preci.
3.4. Piegādātājs piegādā Pasūtītājam iesaiņotu un atbilstoši izmēriem sašķirotu Preci. Pie katras Preces vienības Piegādātājam ir jānorāda Preces izgatavotājs, izmērs, cena, kopšanas un lietošanas noteikumi.
3.5. Ja Pasūtītāja atbildīgā persona Preču saņemšanas brīdī konstatē, ka Piegādātāja piegādātā Prece ir neatbilstoša tehniskajā specifikācijā un tehniskajā piedāvājumā noteiktajām prasībām vai nekvalitatīva, tad neatbilstoša un/vai nekvalitatīvā Prece netiek pieņemta un Pušu atbildīgās personas nekavējoties pēc Preces neatbilstību/-as atklāšanas sagatavo Defekta aktu (veidlapa 3.pielikums), kurā norāda Preces neatbilstību/-as, ko paraksta abas Puses. Piegādātājam Defekta aktā norādītās Preces neatbilstība ir jānovērš par saviem līdzekļiem 10 (desmit) darba dienu laikā vai Prece jāapmaina pret jaunu tāda paša veida Preci. Ja tiek kavēta Preces piegāde tas neaptur Līguma 7.4.apakšpunktā noteikto līgumsoda piemērošanu. Defekta akts kļūst par Līguma neatņemamu sastāvdaļu.
3.6. Ja Piegādātāja pilnvarotā persona neparaksta defekta aktu, defekta akts tiek uzskatīts par parakstītu ar dienu, kad  to parakstījusi Pasūtītāja pilnvarotā persona. 
3.7. Preču pavadzīmes - rēķina parakstīšana ir iespējama vienīgi pēc defekta aktā trūkumu pilnīgas novēršanas.
3.8. Piegādātājs ir atbildīgs par piegādājamās Preces pilnīgas vai daļējas bojāejas vai bojāšanās risku līdz tās nodošanai Pasūtītājam.
3.9. Pēc Līguma 3.5. apakšpunkta noteikumiem, ja Piegādātājs ar Pasūtītāju nespēj vienoties, tas ir, Piegādātājs nepiekrīt veikt attiecīgos izlabojumus vai nomainīt Preci, ko pieprasa Pasūtītājs, tad attiecīgā Puse pieaicina neatkarīgu sertificētu ekspertu, (turpmāk -  Eksperts), kurš izvērtē konstatētās neatbilstības un iesniedz rakstisku atzinumu.
3.10. Pēc atzinuma saņemšanas attiecīgā vainojamā Puse sedz Eksperta izdevumus vai atlīdzina tos otrai Pusei, kas tos jau ir segusi.
3.11. Piegādājot Preci Piegādātājam jāiesniedz dokumenti par piegādātās Preces izcelsmes valsti. Piegādātās Preces izcelsmes valsts nedrīkst būt Krievija un Baltkrievija.


4. PASŪTĪTĀJA TIESĪBAS UN PIENĀKUMI
4.1.  Pasūtītāja tiesības:
4.1.1. saņemt kvalitatīvu un pienācīgu Preci, kas atbilst normatīvajiem aktiem, standartiem un Līguma noteikumiem;
4.1.2. pieprasīt, lai Piegādātājs pārtrauc darbības, kas ir pretējas šī Līguma noteikumiem;
4.1.3. iesniegt iebildumus vai pieprasīt nekavējošu Preces nomaiņu vai trūkumu novēršanu, ja tas neatbilst Līguma noteikumiem;
4.1.4. ja Preces pārbaudes veikšanas rezultātā Prece neatbilst Līguma noteikumiem, Pasūtītājam ir tiesība to nepieņemt un pieprasīt no Piegādātāja nekavējošu saistību izpildi, atbilstoši Līguma noteikumiem;
4.1.5. veikt Preces pārbaudi atbilstoši Līguma noteikumiem;
4.1.6. ja Piegādātājs nav pienācīgi izpildījis savas saistības un Pasūtītājam ir piegādāts, pārdots nepienācīgas kvalitātes Prece, tas ir, ar slēptiem trūkumiem, kas var aizkavēt tās lietošanu, tad Pasūtītājs:
4.1.6.1.  pieprasa un Piegādātājs novērš visus trūkumus vai nomaina Preci un atlīdzina Pasūtītājam nodarītos zaudējumus, ja tādi ir;
4.1.6.2.  atsaka Piegādātājam pieņemt Preci un Piegādātājs atlīdzina Pasūtītājam nodarītos zaudējumus, ja tādi ir.
4.1.7. dot Piegādātājam saistošus norādījumus attiecībā uz Līguma izpildi, ciktāl tas nemaina vai nepapildina Līguma priekšmetu vai nepadara neiespējamu līguma izpildi;
4.1.8. aizstāt Pasūtītāju kā līdzēju ar citu iestādi, ja Pasūtītāju kā iestādi reorganizē vai mainās tā kompetence;
4.1.9. sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvā aktā noteiktu uzdevumu vai funkciju izpildi;
4.1.10. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem.
4.2. Pasūtītāja pienākumi:
4.2.1. pieņemt no Piegādātāja kvalitatīvu un tehniskajai specifikācijai un tehniskajam piedāvājumam (1.pielikums) un šī Līguma noteikumiem atbilstošu Preci; 
4.2.2. Līgumā noteiktajā kārtībā un apmērā samaksāt Piegādātājam;
4.2.3. ievērot Līguma un normatīvo aktu noteikumus;
4.2.4. sniegt Piegādātājam visu nepieciešamo informāciju, materiālus un resursus, kas nepieciešama Līguma veiksmīgai izpildei;
4.2.5. laikus informēt Piegādātāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu ietekmēt Līguma precīzu un pilnīgu izpildi vai tā izpildi noteiktajā laikā;
4.2.6. Pasūtītājs garantē konfidencialitātes principa ievērošanu un apņemas nenodot trešajām personām Līguma izpildes gaitā iegūto informāciju par Piegādātāju, Līguma saturu un apjomu, izņemot Latvijas Republikas normatīvajos aktos noteiktajos gadījumos un kārtībā.


5. PIEGĀDĀTĀJA TIESĪBAS UN PIENĀKUMI
5.1.  Piegādātāja tiesības:
5.1.1. pieprasīt, lai Pasūtītājs pārtrauc veikt darbības, kas ir pretrunā ar Līguma noteikumiem;
5.1.2. pieprasīt no Pasūtītāja Līgumā noteiktajā kārtībā un apmērā samaksu par piegādāto Preci;
5.1.3. Pieprasīt Līguma atcelšanu, ja Pasūtītāja vainas dēļ Piegādātājs vairs nav ieinteresēts Līguma izpildīšanā;
5.2. Piegādātāja pienākumi:
5.2.1. nelikt šķēršļus Pasūtītāja atbildīgajām personām veikt Preces pārbaudi;
5.2.2. nodrošināt Preces piegādi noteiktajā vietā un laikā ar visiem tā piederumiem un  neatņemamajām sastāvdaļām;
5.2.3. nekavējoties, tiklīdz tas kļuvis zināms, paziņot Pasūtītājam vai tā atbildīgajai personai par Preces neatbilstību noteiktajai kvalitātei, kas var radīt zaudējumus Pasūtītājam;
5.2.4. neveikt darbības, kas var radīt zaudējumus, ierobežot tiesības vai kā citādi var kaitēt Pasūtītājam;
5.2.5. nodot Preci Pasūtītājam ar rēķinu atbilstoši Līguma noteikumiem;
5.2.6. saskaņot ar Pasūtītāja atbildīgo personu visas darbības, kas saistītas ar Preces piegādi;
5.2.7. saņemot no Pasūtītāja attiecīgu rakstisku pieprasījumu, sniegt Pasūtītājam mutisku (telefonisku) vai rakstisku (e-pasts) atskaiti par attiecīgās Preces piegādes gaitu vai Līguma izpildi;
5.2.8. laikus informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā;
5.2.9. veikt Līguma izpildi ar saviem spēkiem, resursiem un līdzekļiem, tajā skaitā segt neparedzamus izdevumus, kas nav iekļauti maksā par Preci;
5.2.10. informēt Pasūtītāju, ja Piegādātājam tiek piemērotas Līguma 8.11.14. apakšpunktā minētās sankcijas;
5.2.11. garantēt konfidencialitātes principa ievērošanu un nenodot trešajām personām Līguma izpildes gaitā iegūto informāciju par Pasūtītāju, Līguma saturu un apjomu, izņemot Latvijas Republikas normatīvajos aktos noteiktajos gadījumos un kārtībā.

6. PRECES KVALITĀTES UN GARANTIJAS NOSACĪJUMI
6.1. Piegādātājs garantē, ka piegādātā Prece būs augstas kvalitātes un atbildīs Līguma 1.pielikumā noteiktajai tehniskajai specifikācijai un tehniskajam piedāvājumam, kā arī visu to Latvijas Republikas spēkā esošo normatīvo aktu prasībām, kas uz to attiecas. 
6.2. Pasūtītājam ir tiesības jebkurā brīdī veikt Preces pārbaudi, pārliecinoties, ka Preces kvalitāte un tehniskie raksturlielumi atbilst Konkursā iesniegtajam piedāvājumam un Līguma 1. pielikumā noteiktajām prasībām. 
6.3. Preces garantijas termiņš tiek noteikts <tehniskajā specifikācijā un tehniskajā piedāvājumā norādītais termiņš> kalendārie mēneši no Preču pavadzīmes – rēķina abpusējas parakstīšanas dienas. Garantija attiecas gan uz Preci, gan arī uz tās sastāvdaļām.
6.4. Garantijas laikā Piegādātājs bez maksas novērš Precei visus konstatētos un radušos trūkumus vai apmaina Preci pret tāda paša veida Preci, atbilstoši šī Līguma un normatīvo aktu noteikumiem, ja Pasūtītājs ir ievērojis Preces ekspluatācijas noteikumus.
6.5. Ja garantijas laikā Pasūtītājs konstatē Preces vai jebkuras tās sastāvdaļas neatbilstību, atklātu vai slēptus trūkumu, defektu, neatbilstību tehniskajai specifikācijai un tehniskajam piedāvājumam, neatbilstību Pasūtītāja apstiprinātajam Preces paraugam, kā arī visu to Latvijas Republikas spēkā esošo normatīvo aktu prasībām, turpmāk — Neatbilstošā Prece, Pasūtītājs par to sagatavo pretenziju, nepieciešamības gadījumā pieaicinot ekspertus vai speciālistus. Pasūtītājs pretenziju par Neatbilstošo Preci, turpmāk — Pretenzija, izsaka Piegādātājam rakstiski, nosūtot to uz 12.1.2. apakšpunktā minēto Piegādātāja e-pasta adresi.
6.6. Piegādātājs apņemas 10 (desmit) darba dienu laikā no Pasūtītāja Pretenzijas saņemšanas dienas par Neatbilstošu Preci bez papildus samaksas novērst konstatēto neatbilstību vai, ja tas nav iespējams, veikt Neatbilstošās Preces nomaiņu pret Preci, kuru Pasūtītājs atzīst par atbilstošu Līguma prasībām.

7. PUŠU ATBILDĪBA
7.1. Par Līguma minēto saistību neizpildi vai nepienācīgu izpildi vainīgā Puse atlīdzina otrai Pusei nodarītos zaudējumus.
7.2. Pusēm vai to atbildīgajām personām nav tiesību pieprasīt to, kas nav ar Līgumu vai normatīvajiem aktiem tām piešķirts.
7.3. Iestājoties nepārvaramas varas apstākļiem Puses nav savstarpēji atbildīgas.
7.4. Ja Piegādātājs nepiegādā Preci Līguma 3.2. apakšpunktā noteiktajā termiņā, tad Pasūtītājs ir tiesīgs piemērot Piegādātājam līgumsodu 0,5% (nulle, komats, piecu procentu) apmērā no termiņā nepiegādātās Preces summas, par katru nokavēto darba dienu, bet ne vairāk kā 10% (desmit procentus) no nepiegādātās Preces summas.
7.5. Ja Pasūtītājs ir pārkāpis Līguma 2.3. apakšpunktā paredzēto norēķinu kārtību, tad Piegādātājs ir tiesīgs piemērot Pasūtītājam līgumsodu (nulle, komats, piecu procentu) apmērā no laikā nesamaksātās summas par katru nokavēto darba dienu, bet ne vairāk kā 10% (desmit procentus) no attiecīgi apmaksājamās summas.
7.6. Ja Piegādātājs neievēro Līguma 6.6. apakšpunktā minēto termiņu, tad Pasūtītājs ir tiesīgs piemērot Piegādātājam līgumsodu 0,5% (nulle, komats, piecu procentu) apmērā no Neatbilstošās Preces summas, par katru nokavēto darba dienu, bet ne vairāk kā 10% (desmit procentus) no Neatbilstošās Preces summas.
7.7. Ja Piegādātājs ir nokavējis Līguma 6.6. apakšpunktā noteikto termiņu vairāk kā 30 (trīsdesmit) dienām, tad Piegādātājam ir pienākums 15 (piecpadsmit) darba dienu laikā no vēstules par termiņa nokavējumu nosūtīšanas dienas atmaksāt Pasūtītājam par Neatbilstošo Preci samaksāto naudas summu.
7.8. Gadījumā, ja Līgums tiek izbeigts saskaņā ar Līguma 8.11. apakšpunktu, Pasūtītājs ir tiesīgs  piemērot Piegādātājam līgumsodu 10% (desmit procentu) apmērā no Līguma kopējās summas.
7.9. Pasūtītājs neatbild par Piegādātāja zaudējumiem, kas rodas cēloņsakarībā ar nepārvaramu varu un/vai Piegādātāja paša darbību vai bezdarbību.
7.10. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Piegādātāja puses.
7.11. Piegādātājs ir atbildīgs par piegādājamās Preces pilnīgas vai daļējas bojāejas vai bojāšanās risku līdz tās nodošanai Pasūtītājam.
7.12. Risku par Līgumā neparedzētām piegādēm, darbiem un pakalpojumiem, kas nepieciešami Līguma pilnīgai izpildei, turpmāk – neparedzētie darbi, uzņemas Piegādātājs, izņemot, ja:
7.12.1.  neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
7.12.2. neparedzētie darbi ir ierosināti pēc Pasūtītāja iniciatīvas, Pasūtītājs precizējot vai papildinot Līguma priekšmetu;
7.12.3. Līgums objektīvu, no Piegādātāja gribas neatkarīgu iemeslu dēļ, nav izpildāms, ja netiek veikti neparedzētie darbi.
7.13. Līgumsodu:
7.13.1. Pasūtītājs ir tiesīgs ieturēt no Piegādātāja, veicot Līgumā paredzētos maksājumus, vai arī izrakstot atsevišķu rēķinu;
7.13.2. Piegādātājs ir tiesīgs ieturēt no Pasūtītāja izrakstot atsevišķu rēķinu. 
7.14. Aprēķinātos līgumsoda procentus Pusei ir pienākums apmaksāt 10 (desmit) darba dienu laikā pēc otras Puses attiecīgā rēķina iesniegšanas. 
7.15. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākās nākamajā darba dienā pēc Līgumā noteiktās saistības izpildes termiņa un ietver dienu, kurā saistība izpildīta.  
7.16. Līgumsoda samaksa Pusi neatbrīvo no saistību izpildes un zaudējumu atlīdzības pienākuma. Nokavējuma gadījumā vispirms tiek ieskaitīta pamatparāda samaksa un tikai pēc pamatparāda samaksas līgumsods.
7.17. Līgumsodi, kas piemērojami saskaņā ar šo Līguma punktu, tiek aprēķināti un maksāti no summām bez PVN.

8. LĪGUMA GROZĪJUMU IZDARĪŠANAS UN LĪGUMA IZBEIGŠANAS KĀRTĪBA
8.1. Līgumu var papildināt, grozīt (izņemot Līguma cenas palielināšanu) vai izbeigt, Pusēm savstarpēji vienojoties. Visi labojumi un papildinājumi tiek noformēti rakstveidā un tie stājas spēkā tikai tad, kad tos ir parakstījušas abas Puses. 
8.2. Visi Līguma pielikumi, vienošanās, papildinājumi, un grozījumi, kas ir parakstīti Pusēm vienojoties, ir Līguma neatņemama sastāvdaļa.
8.3. Visi Līguma grozījumi tiek numurēti.
8.4. Līgumu var grozīt tikai tad, ja Līguma grozījumi ir nebūtiski vai ja Līguma grozījumu iespēja ir paredzēta Publisko iepirkumu likumā, (turpmāk – PIL).
8.5. Līguma grozījumu būtiskumu Pasūtītājs izvērtē, ņemot vērā PIL noteikumus un publisko iepirkumu jomā kompetentu iestāžu izstrādātos metodiskos norādījumus un vadlīnijas.
8.6. Puses Līgumu izbeidz, ja turpmāku Līguma izpildi padara neiespējamu vai apgrūtina nepārvarama vara. 
8.7. [bookmark: _Ref361171803]Būtiski Līguma nosacījumu grozījumi ir pieļaujami, ja:
8.7.1. Piegādātājs ir iesniedzis objektīvu pamatojumu par tehniskajā specifikācijā un tehniskajā piedāvājumā paredzēto preču/materiālu nomaiņai piedāvāto preču/materiālu tehniskajiem un funkcionālajiem parametriem un to izcenojumiem, kas pamato materiālu līdzvērtību;  
8.7.2. Pēc Līguma noslēgšanas ražotāji Precēm ir raduši inovatīvus risinājumus, par kuriem Pusēm objektīvu apsvērumu dēļ nebija zināms Līguma noslēgšanas brīdī vai arī to piedāvāšana nebija iespējama Konkursa norises laikā, un Piegādātājs to ir gatavs piegādāt par ne lielāku cenu, kā tā piedāvājumā norādīto;
8.7.3. Piegādātājs ir iesniedzis Pasūtītājam apliecinājumu par to, ka tam vairs nav un nebūs pieejama Prece, kas ir norādīta tehniskajā specifikācijā (1.pielikums). Šajā punktā minētajā gadījumā Piegādātājs ir tiesīgs aizvietot tehniskajā piedāvājumā norādītās Preces ar Precēm, kuru tehniskajā piedāvājumā norādītie parametri ir tādi paši vai labāki par sākotnēji piedāvāto Preci vai ja norādītie parametri neietekmē preces veiktspēju un Pasūtītāja vajadzības, piemēram, Preces krāsa, tad šiem parametriem ir jāatbilst tehniskās specifikācijas prasībām, kā arī piedāvātās Preces cena nedrīkst būt augstāka par finanšu piedāvājumā (2.pielikums) norādīto.
8.8.  Piegādātājam ir pienākums savlaicīgi informēt Pasūtītāju un iesniegt apstiprinošus dokumentus par apstākļiem, kas radušies pēc Līguma noslēgšanas un kuru dēļ ir traucēta saistību izpilde, un ir nepieciešams veikt būtiskus grozījumus Līgumā.
8.9. Pēc Piegādātāja priekšlikuma iesniegšanas Līguma 8.7. apakšpunktā noteiktajos gadījumos Puses var vienoties par tehniskās specifikācijas un tehniskā piedāvājuma grozīšanu, ja ir saņemti Līguma 8.8. apakšpunktā noteiktie grozījumi nepieciešamību pamatojošie dokumenti.
8.10. Pusēm savstarpēji vienojoties ir tiesības pagarināt Līguma 3.2. apakšpunktā noteikto termiņu, ja:
8.10.1. termiņa pagarināšanas nepieciešamība ir radusies vai ir nepieciešama nepārvaramas varas dēļ vai tai ir cits objektīvs iemesls;  
8.10.2. izpildes termiņa pagarināšanas nepieciešamība ir radusies no Pasūtītāja atkarīgu apstākļu dēļ;
8.11. Pasūtītāja ir tiesības vienpusēji izbeigt Līgumu, par to rakstiski paziņojot Piegādātājam, šādos gadījumos:
8.11.1. Piegādātājs ir nokavējis piegādes termiņu vairāk par 30 (trīsdesmit) dienām un termiņa kavējumā nav vainojams pats Pasūtītājs;
8.11.2. ja Piegādātājs neievēro Līguma 3.5. un 6.6. apakšpunktā noteikto un atkārtoti piegādā Preci, kura neatbilst Līguma 1.pielikumā noteiktajai tehniskajai specifikācijai un tehniskajam piedāvājumam;
8.11.3. ja Piegādātājs kavē Līguma 3.5. un 6.6. apakšpunktā noteikto termiņu ilgāk par 30 (trīsdesmit) dienām;
8.11.4. Prece neatbilst Līgumam un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs;
8.11.5. Piegādātājs Līguma izpildes laikā sniedzis nepatiesas vai nepilnīgas ziņas vai apliecinājumus;
8.11.6. Piegādātājs Līguma izpildes laikā veicis prettiesisku darbību;
8.11.7.  bez Pasūtītāja piekrišanas ir ierosināts Piegādātāja tiesiskās aizsardzības process;
8.11.8. ir pasludināts Piegādātāja maksātnespējas process vai iestājas citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
8.11.9. Piegādātājs pārkāpj vai nepilda citu būtisku Līgumā paredzētu pienākumu;
8.11.10. Piegādātājs Pasūtītājam nodarījis zaudējumus;
8.11.11. Piegādātājs ir patvaļīgi pārtraucis Līguma izpildi, tai skaitā, ja Piegādātājs nav sasniedzams juridiskajā adresē;
8.11.12. citos Līgumā noteiktajos gadījumos;
8.11.13. ārējā normatīvajā aktā noteiktajos gadījumos;
8.11.14. ja Līgumu nav iespējams izpildīt tādēļ, ka Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
8.11.15. ja uz Piegādātāju Līguma spēkā esības laikā iestājas kāds no nosacījumiem, kas izriet no Padomes 2022. gada 8. aprīļa Regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5. k. panta 1. punktā noteiktā.
8.11.16. ja ir zaudējis spēku vai kļuvis nerealizējams avansa atmaksas garantija, un tas pēc Pasūtītāja pieprasījuma nav aizstāts ar citu līdzvērtīgu garantiju ar Pasūtītājam pieņemamiem noteikumiem.
8.12. Papildus Līguma 8.11. apakšpunktā noteiktajiem gadījumiem, Pasūtītājs Līgumu var vienpusēji izbeigt šādos gadījumos: 
8.12.1. turpmāku Līguma izpildi padara neiespējamu nepārvarama vara;
8.12.2. Pasūtītājam objektīvu iemeslu dēļ ir nepieciešams Līgumu izbeigt un Pasūtītājs par to ir paziņojis Piegādātājam 30 (trīsdesmit) dienas pirms Līguma izbeigšanas;
8.13. Piegādātājs ir tiesīgs vienpusēji izbeigt Līgumu, ja Pasūtītājs kavē Līguma 
2.3.2. apakšpunktā norādīto termiņu ilgāk par 30 (trīsdesmit) dienām.
8.14.  Puses ir tiesīgas savstarpēji vienojoties izbeigt Līgumu pirms termiņa. 
8.15. Līgums saskaņā ar Līguma 8.11., 8.12. un 8.13. apakšpunktiem uzskatāms par izbeigtu pēc attiecīgās Puses paziņojuma iesniegšanas dienas. Līguma izbeigšanas termiņš ir atkarīgs no Līguma 14.6. apakšpunktā norādītā paziņošanas veida.

9. NEPĀRVARAMA VARA
9.1.    Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības dēļ vai kas kavē vienu no Pusēm veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus. 9.9
9.2. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība vai blokādes, varas un pārvaldes institūciju rīcība, normatīvu aktu, kas būtiski ierobežo un aizskar Puses tiesības un ietekmē uzņemtās saistības, pieņemšana un stāšanās spēkā, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
9.3. Līgumā par nepārvaramas varas apstākļiem atzīst notikumu:
9.3.1. no kura nav iespējams izvairīties un kura sekas nav iespējams pārvarēt; 
9.3.2. kuru Līguma slēgšanas brīdī nebija iespējams paredzēt;
9.3.3. kas nav radies Puses vai tās kontrolē esošas personas rīcības dēļ;
9.3.4. kas padara saistību izpildi ne tikai apgrūtinošu, bet neiespējamu.
9.4. Līgums par nepārvaramas varas apstākļiem neatzīst Piegādātāja Preces defektus vai to piegādes kavējumus (ja vien minētās problēmas neizriet tieši no nepārvaramas varas), darba strīdus vai streikus.
9.5. Puse, kura atsaucas uz nepārvaramas varas vai ārkārtēja rakstura apstākļu darbību, nekavējoties 3 (trīs) darba dienu laikā par šādiem apstākļiem rakstveidā jāziņo otrai Pusei. Paziņojumā jānorāda, kādā termiņā iespējama vai paredzama Līgumā paredzēto saistību izpilde, un pēc pieprasījuma šādam paziņojumam ir jāpievieno izziņa, kuru izsniegusi kompetenta institūcija un kura satur nepārvaramas varas vai ārkārtējo apstākļu darbības apstiprinājumu un to raksturojumu. Savlaicīga paziņojuma neiesniegšana Pusei liedz tiesības atsaukties uz nepārvaramas varas apstākļiem.
9.6. Ja Līguma 9.2. un 9.3. apakšpunktā minētie apstākļi turpinās ilgāk par 3 (trīs) mēnešiem, katrai Pusei ir tiesības atteikties no Vienošanās izpildes, par to rakstveidā brīdinot otru Pusi vismaz 15 (piecpadsmit) darba dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies izbeidzot Vienošanās noteiktās saistības.


10. DATU AIZSARDZĪBA
10.1.  Līguma izpildes ietvaros kāda no Pusēm nodod otrai Pusei fizisko personu personas datus, turpmāk - dati, tad Puse, kura nodod datus, ir atbildīga par nodoto datu pareizību un to, ka tā ir tiesīga  nodot datus otrai Pusei. Līguma izpildes ietvaros saņemtos datus Puses apņemas apstrādāt  tikai Līguma mērķu sasniegšanai. Apstrādājot  datus, Pusēm ir pienākums ievērot Latvijas Republikā saistošo spēkā esošo tiesību aktu prasības. Apstrādājot  datus, Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.
10.2.  Katra Puse var  pieprasīt, lai otrā Puse papildina vai izlabo datus, vai pārtrauc attiecīgās Puses nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama Līguma  mērķiem, šādu pieprasījumu nosūtot elektroniski uz Piegādātāja e-pasta adresi: <Piegādātāja e-pasta adrese> un/vai uz Pasūtītāja e-pasta adresi: <Pasūtītāja e-pasta adrese>.
10.3.  Puses apliecina, ka Līgumā norādītā informācija par Puses atbildīgo personu datu iesniegšanu otrai Pusei ir saskaņota ar attiecīgajām Puses atbildīgajām personām un tās ir informētas par viņu personas datu iekļaušanu Līgumā, nodošanu otrai Pusei, ievadīšanu un apstrādi Pušu datu bāzēs, lai izmantotu Līguma 1.daļā minēto mērķu sasniegšanai.
10.4.  Pasūtītājs uzņemas atbildību par visām materiāla un/vai cita rakstura sekām gadījumā, ja šajā Līguma nodaļā Pasūtītāja sniegtais apliecinājums izrādīsies nepatiess un Pasūtītājs ar atbildīgajām personām nebūs saskaņojis datu apstrādi.
10.5.  Piegādātājs uzņemas atbildību par visām materiāla un/vai cita rakstura sekām gadījumā, ja šajā Līguma nodaļā Piegādātāja sniegtais apliecinājums izrādīsies nepatiess un Piegādātājs ar atbildīgajām personām nebūs saskaņojis datu apstrādi.

11. APAKŠUZŅĒMĒJI 
11.1.  Piegādātājs ar šo Līgumu pielīgto saistību izpildē nav <ir> piesaistījis apakšuzņēmējus <<nosaukums, reģistrācijas numurs, adrese> un par šiem apakšuzņēmējiem nodoto darbu apjomu Līguma izpildē atbild pilnā apmērā tāpat kā par savu izpildi.> (ja Piegādātājs ir piesaistījis apakšuzņēmējus). 
11.2.  Apakšuzņēmēju nomaiņa vai jaunu apakšuzņēmēju piesaiste Līguma izpildē tiek veikta saskaņā ar PIL 62.pantu. 

12. PUŠU ATBILDĪGĀS PERSONAS
12.1. Puses vienojas, ka ar Līguma izpildi saistītos jautājumus risinās šādas Pušu atbildīgās personas:
12.1.1. Pasūtītāja atbildīgā persona līguma izpildes laikā: <amats, vārds, uzvārds, tālrunis, mobilais tālrunis, elektroniskā pasta adrese>.
12.1.2. Piegādātāja atbildīgā persona līguma izpildes laikā: <amats, vārds, uzvārds, tālrunis, mobilais tālrunis, elektroniskā pasta adrese>.
12.2. Pušu atbildīgajām personām ir šādas tiesības:
12.2.1. parakstīt rēķinu (pavadzīmi);
12.2.2.   pieteikt un saskaņot Preces piegādes laiku un piegādājamo Preces apjomu;
12.2.3. risināt jautājumus, kas saistīti ar Preces piegādes termiņa nokavējumu, neatbilstošu Preci, tai skaitā Preces apmaiņu pret atbilstošas kvalitātes Preci;
12.2.4. risināt citus organizatoriskos jautājumus, kas saistīti ar Līguma izpildi. 
12.3. Atbildīgajām personām nav tiesību veikt labojumus vai izdarīt grozījumus šajā Līgumā vai tā pielikumos. 
12.4. Atbildīgās personas, veicot savstarpējo saraksti, izmanto šajā Līgumā 12.1.apakšpunktā minētos rekvizītus (tālruņu numurus un e-pasta adreses).
12.5. Attaisnojuma dokumentus no Pasūtītāja puses paraksta attiecīgās struktūrvienības atbildīgais nodarbinātais. 
13. AVANSA ATMAKSAS GARANTIJAS NOTEIKUMI
(ja tiek veikts avansa maksājums)
13.1. [bookmark: _Hlk200551813]Piegādātājs 10 (desmit) dienu laikā no Līguma abpusējas parakstīšanas dienas kopā ar rēķinu (Līguma 2.3.1.apakšpunkts) iesniedz Pasūtītājam avansa atmaksas garantiju, kas pēc satura atbilst Līguma 4. pielikumam. Avansa atmaksas garantija ir kredītiestādes vai apdrošināšanas sabiedrības pirmā pieprasījuma neatsaucama beznosacījuma avansa maksājuma garantija, kuras noteikumi ir saskaņoti ar Pasūtītāju, un kas ir spēkā līdz Līgumā noteiktajam Preces piegādes datumam un vēl vismaz 30 (trīsdesmit) dienas pēc tā. Avansa atmaksas garantijai ir piemērojami Starptautiskās Tirdzniecības palātas izdotie Vienotie noteikumi par pieprasījuma garantijām (“The ICC Uniform Rules for Demand Guarantees”, ICC Publication, No.758), kā arī Latvijas Republikas normatīvie tiesību akti.
13.2. Pasūtītājs ir tiesīgs atteikties pieņemt Piegādātāja iesniegto avansa atmaksas garantiju un Piegādātājs, ja Pasūtītājs to pieprasa, iesniedz Pasūtītājam jaunu garantiju, ja:
13.2.1.  avansa atmaksas garantija pēc satura neatbilst Līguma 4. pielikumā noteiktajam;
13.2.2. ir pasludināts kredītiestādes vai apdrošināšanas sabiedrības, kas izdevusi saistību izpildes vai avansa atmaksas garantiju, maksātnespējas vai tiesiskās aizsardzības process, ir apturēta iestādes saimnieciskā darbība, ir uzsākta iestādes likvidācija vai tiesvedība par iestādes bankrotu, vai ir ziņas, kas liecina, ka līdz saistību izpildes garantijas spēkā esamības beigu termiņam iestāde tiks likvidēta.
13.3. Avanss tiek dzēsts proporcionāli Pasūtītāja pieņemtajām Precēm, atbilstoši Līgumā noteiktajai šo Preču vērtībai.
13.4. Pasūtītājam ir tiesības atprasīt avansa maksājuma summu, ja Piegādātājs nepilda Līguma noteikumus un neatmaksā saņemto avansu.
13.5. Avansa atmaksas garantijai ir jābūt spēkā no tās izsniegšanas brīža līdz Līgumā paredzēto Preču pilnīgai piegādei un vēl 30 (trīsdesmit) dienas pēc tam.
13.6. [bookmark: _Hlk129961427]Ja Līguma izpildes laikā tiek pagarināts Līguma 3.2. apakšpunktā noteiktais Preces piegādes termiņš, vai tiek veiktas izmaiņas Līguma summā, Piegādātājam ir pienākums 10 (desmit) darba dienu laikā no dienas, kad Puses ir noslēgušas attiecīgu vienošanos, pagarināt Līgumā norādītās un Pasūtītājam iesniegtās avansa atmaksas garantijas termiņus. 
13.7. Ja Līguma izpildes laikā Piegādātājs kavē Līguma 3.2. apakšpunktā noteikto Līguma izpildes termiņu, tam ir pienākums nekavējoties, uzreiz pēc Līguma 3.2. apakšpunktā noteiktā Līguma izpildes termiņa beigām, iesniegt Pasūtītājam pagarinātu Līgumā norādīto un Pasūtītājam iesniegto avansa atmaksas garantiju, kas atbilst Līguma 13.5. apakšpunktā noteiktajām. 
14. PAPILDUS NOTEIKUMI
14.1. Puse, kura nepārvaramas varas apstākļu ietekmē nav spējīga izpildīt saistības par to nekavējoties rakstiski un telefoniski informē otru Pusi, norādot visus apstākļus.
14.2. Jebkuras Pušu nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas.
14.3. Gadījumā, ja Puses 30 (trīsdesmit) dienu laikā nespēj vienoties, strīds var tikt risināts Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā tiesā.
14.4. Pienākumi un tiesības, kas nav ietvertas Līgumā, tiek regulētas atbilstoši Latvijas Republikas normatīvajiem aktiem.
14.5. Parakstot Līgumu abas Puses apliecina, ka ir tiesīgas un pilnvarotas parakstīt šāda satura Līgumu.
14.6. Par Pušu iesniegumu, pretenziju, paziņojumu vai brīdinājumu (turpmāk - Paziņojums) iesniegšanas (paziņošanas) dienu uzskatāma:
14.6.1. diena, kad Paziņojums iesniegts otrai Pusei pret tās atbildīgās vai paraksttiesīgās personas parakstu vai kad Paziņojums nosūtīts uz e-pastu un ir apliecinoša elektroniskās ierīces izdruka;
14.6.2. septītajā diena pēc tam, kad Paziņojums nodots pastā, nosūtīšanai uz otras Puses juridisko adresi ar ierakstītu pasta sūtījumu, ja Paziņojums nav nosūtīts Līguma 
14.6.1. apakšpunktā noteiktajā kārtībā;
14.6.3. Paziņojums (parakstīts drošu elektronisko parakstu), kas sūtīts pa elektronisko pastu, uzskatāms par paziņotu otrajā darba dienā  pēc tā nosūtīšanas.
14.7. Ja kāds no Līguma punktiem zaudē spēku vai ir pretrunā ar jaunizdotajiem normatīvajiem aktiem, tad tas neietekmē pārējo punktu spēkā esamību, bet nepieciešamības gadījumā maināmi atbilstoši spēkā esošajiem normatīvajiem aktiem, lai tiktu izpildītas Līgumā noteiktās saistības.
14.8. Mainot savu nosaukumu, adresi vai citus rekvizītus, tai skaitā mainās Pušu atbildīgās personas, tās telefons vai e-pasta adrese, katra Puse apņemas 5 (piecu) darba dienu laikā rakstiski paziņot otrai Pusei par izmaiņām. Šādā gadījumā nav nepieciešams veikt grozījumus Līgumā. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā norādīto informāciju par otru Pusi.
14.9. Līgumā vienskaitlī lietotiem terminiem ir tāda pati nozīme kā daudzskaitlī, un, ja saturs to pieprasa, termins vienskaitlī jāsaprot kā lietojams daudzskaitlī, un atbilstoši termins daudzskaitlī jāsaprot kā lietojams vienskaitlī. Virsraksti Līgumā ir lietoti tikai ērtības labad un nav izmantojami Līguma būtisku noteikumu tulkojumā.
14.10. Neparedzētus izdevumus, kas nav iekļauti Līgumā vai Pasūtījuma cenā, bet nepieciešami pilnīgai Līguma izpildei, sedz Piegādātājs.
14.11. Līgums un tās pielikumus paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai pusei ir pieejams abpusēji parakstīts Līgums elektroniskā formātā.

15. PUŠU REKVIZĪTI UN PARAKSTI

	PASŪTĪTĀJS
Valsts ugunsdzēsības un glābšanas dienests
<rekvizīti>

_______________________________
<amats, vārds, uzvārds>
<datums>
	PIEGĀDĀTĀJS
<uzvarētāja nosaukums>
<rekvizīti>


_____________________________
<amats, vārds, uzvārds>
<datums>





DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
	
Līguma 4.pielikums 

PARAUGS
Avansa atmaksas garantijas noteikumi
Pasūtītājs ir noteicis šādus garantiju veidus un attiecīgajā garantijā obligāti iekļaujamos nosacījumus un noteikumus:

1. Avansa atmaksas garantijai
1.1.  ir jābūt garantijai, ko izsniegusi:
1.1.1. Latvijas Republikā reģistrēta kredītiestāde, kas saņēmusi Finanšu un kapitāla tirgus komisijas (turpmāk — FKTK) vai Latvijas Bankas licenci;
1.1.2. Eiropas Savienības vai Eiropas Ekonomikas zonas valstī (dalībvalstī), vai ne dalībvalstī reģistrēta kredītiestāde vai ne apdrošināšanas sabiedrība, kam ir tiesības sniegt finanšu pakalpojumus Latvijā bez FKTK  vai Latvijas Bankas licences saņemšanas, dibinot filiāli vai bez filiāles atvēršanas, ja FKTK vai Latvijas Banka ir saņēmusi atbilstošu paziņojumu no šīs valsts kredītiestāžu uzraudzības iestādes;
1.1.3. cita kredītiestāde vai apdrošināšanas sabiedrība, kura neatbilst nevienam iepriekš minētajam nosacījumam, ja tās izsniegtu garantiju ir apstiprinājusi Latvijas Republikā reģistrēta kredītiestāde, kas saņēmusi FKTK vai Latvijas Bankas licenci;
1.1.4. Latvijas Republikā, Eiropas Savienības vai Eiropas Ekonomikas zonas valstī (dalībvalstī), vai ne dalībvalstī reģistrēta apdrošināšanas sabiedrība, kam ir tiesības sniegt apdrošināšanas pakalpojumus Latvijas Republikā, kā arī Latvijas Republikā reģistrēta ārvalsts apdrošināšanas filiāle.
1.2. Avansa garantijā obligāti jābūt iekļautiem šādiem noteikumiem un nosacījumiem:
1.2.1. garantijas devējs apņemas samaksāt Pasūtītāja pieprasīto summu garantijas summas robežās pēc pirmā rakstiskā Pasūtītāja pieprasījuma;
1.2.2. garantijas summa ir vienāda ar avansa summu;
1.2.3. garantijas summu var samazināt atbilstoši atmaksātajai avansa summai, atskaitot to no Piegādātāja izrakstītajos rēķinos minētajām summām;
1.2.4. garantijai jābūt spēkā no avansa maksājuma datuma līdz laikam, kad Piegādātājs paredzējis piegādāt Preci un vēl vismaz 30 (trīsdesmit) dienas pēc Preces piegādes;
1.2.5. garantija ir no Piegādātāja puses neatsaucama;
1.2.6. Pasūtītājam nav jāpieprasa garantijas summa no Piegādātāja  pirms prasības iesniegšanas garantijas devējam.

2. Avansa atmaksas garantijai ir piemērojami Starptautiskās Tirdzniecības palātas izdotie Vienotie noteikumi par pieprasījuma garantijām (“The ICC Uniform Rules for Demand Guarantees”, ICC Publication, No.758), kā arī Latvijas Republikas normatīvie tiesību akti.






                      Vienošanas 5.pielikums
        
DEFEKTA AKTS

Rīgā							 							202_.gada __.____________

	Preces  vienības nosaukums
	Preces daudzums
(gab.)
	Konstatētais defekts
	Defekta novēršanas veids
	Defekta novēršanas termiņš
	Defektu konstatējošās personas
(vārds, uzvārds)
	Atzīme par novērsto defektu

	
	
	
	
	
	
	

	
	
	
	
	
	
	


Defekta akts sastādīts uz __ (_______) lapām, pa vienam eksemplāram katrai no Pusēm.
Defekta aktu sastādīja:
1) Pasūtītāja atbildīgā persona: __________________________________________________________________
(amats, vārds, uzvārds)

      __________________________________________________________________
(Pasūtītāja nosaukums, adrese, reģ.Nr).

2) Piegādātāja atbildīgā persona: __________________________________________________________________ 
(amats, vārds, uzvārds)

                                                                               __________________________________________________________________
(Piegādātāja nosaukums, adrese, reģ Nr.)

